ДХХ наркотик моддалар савдоси билан шуғулланганларни қўлга олди - Zamin.uz\nДХХ Қашқадарё вилояти бошқармаси ҳамда Тошкент шаҳар божхона бошқармаси ҳамкорлигида ўтказилган тезкор тадбирда пойтахтимизнинг Чилонзор тумани ҳудудида «Денов – Тошкент» йўналишида кирикашлик билан шуғулланувчи фуқаро бошқарувидаги автомашина тўхтатилди.\nАвтомашина холислар иштирокида кўздан кечирилганда, унинг юкхонасида Денов шаҳридан почта сифатида бериб юборилган автомобиль эҳтиёт қисми ичига яширилган 965 гр. «опий» гиёҳванд моддаси борлиги маълум бўлди ва процессуал тарзда расмийлаштириб олинди.\nАниқланишича, мазкур гиёҳвандлик воситасининг эгаси Чилонзор туманида яшовчи фуқаро М.Нурумбетов бўлиб, у ушбу ажал оғусини Денов шаҳрилик А.Умуровдан 6500 АҚШ долларига сотиб олган.\nТезкор тадбир доирасида Нурумбетов ва Умуровлар ҳибсга олинди.\nТаъкидлаш лозимки, мазкур шахслар муқаддам гиёҳванд моддалар савдоси билан боғлиқ жиноят содир этганликлари учун жиноий жавобгарликка тортилган бўлсаларда, лекин, хатоларидан тўғри хулоса чиқаришмаган.\nДХХ Фарғона вилояти бошқармаси ходимлари томонидан ўтказилган тезкор тадбирда гиёҳванд моддалар савдоси билан шуғулланиб келган бир гуруҳ шахслар жиноят устида қўлга олинди.\nФарғона туманида истиқомат қилувчи ушбу фуқаролардан келгусида сотиш мақсадида яшириб қўйилган 3 кг 14 гр. «гашиш” гиёҳванд моддаси ашёвий далил сифатида олинди.\nҚирғизистон Республикасининг Боткен вилояти Қадамжой туманида яшовчи шахсдан 15 минг АҚШ долларига сотиб олинган ушбу гиёҳвандлик воситаси контрабанда йўли билан мамлакатимизга олиб келинган.\nДХХ Наманган вилояти бошқармаси ҳамда вилоят божхона бошқармаси ходимлари томонидан ўтказилган тезкор тадбирда эса Наманган шаҳрида ҳаракатланаётган «Кобалт» русумли автомашина тўхтатилди.\nТекшириш жараёнида автомашинада йўловчи сифатида кетаётган Учқўрғон шаҳрида яшовчи, Ўзбекистон Республикаси фуқароси, муқаддам судланган Аваскан уулу Абдураимга тегишли спорт сумкаси ичида 787 гр. «гашиш» моддаси борлиги аниқланди.\nТерговга қадар текширув давомида, Аваскан уулу Абдураим Қирғизистондан контрабанда йўли билан олиб ўтилган ушбу гиёҳванд моддани Наманган шаҳрида истиқомат қилувчи, муқаддам судланган М.Мирҳамидовга бериши кераклиги маълум бўлди ва тезкор тадбир давом эттирилиб, мазкур шахс ҳам қўлга олинди.\nПоп туманида жойлашган «Наманган» ЙПХ масканида «Наманган - Тошкент» йўналишида ҳаракатланаётган «Нексия» русумли автомашина тўхтатилиб текширилганда, унда йўловчи сифатида кетаётган Учқўрғон туманида яшовчи Қирғизистон Республикаси фуқароси Х.Амановнинг ёнида 392 гр. «гашиш» моддаси борлиги аниқланиб, тегишли тартибда расмийлаштириб олинди. У ажал оғусини сотиш мақсадида Тошкент шаҳрига олиб кетаётган бўлган.\nҲозирда мазкур шахсларга нисбатан Жиноят Кодексининг тегишли моддалари билан жиноят ишлари қўзғатилиб, уларнинг жиноий шерикларини аниқлаш бўйича ҳам чора-тадбирлар амалга оширилмоқда. «Замин» янгиликларини «Вконтакти»да кузатиб боринг\nЯнгиликлар » Жамият » ДХХ наркотик моддалар савдоси билан шуғулланганларни қўлга олди


Бисмиллаҳир роҳманир роҳимнинг фазилати — Исломобод\nСиз шуердасиз Бош саҳифа → Бисмиллаҳир роҳманир роҳимнинг фазилати\nМусулмон киши кундалик ҳаётида энг кўп талаффуз қиладиган жумла бу — »Бисмиллаҳир роҳманир роҳим»дир. »Бисмиллаҳир роҳманир роҳим»нинг фазилатини ё биламиз ёки билмаймиз. Келинг суюкли пайғамбаримиз Муҳаммад мустафо соллаллоҳу алайҳи увасалламдан ворид бўлган саҳиҳ ҳадислар орқали энг кўп ишлатадиган сўзимиз »Бисмиллаҳир роҳманир роҳим»нинг фазилати ҳақида сўз юритайлик. Бу борада Расулуллоҳ соллаллоҳу алайҳи васалламнинг бир қатор ҳадисларини баён этамиз. Шоядки бохабар бўлиб, бу калимани янада кўпроқ айтиб Аллоҳнинг раҳмат ва мағфиратига яна ҳам кўпроқ сазовор бўлсак.\nИмом Дороқутний Ибни Умар розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: »Жаброил алайҳиссалом менга Аллоҳ таолодан ваҳий олиб келганида, аввалги айтган калимаси »Бисмиллаҳир роҳманир роҳим» бўлар эди, деб марҳамат қилганлар.\nИмом Бухорий раҳматуллоҳи алайҳ ҳазратлари ҳазрати Жобир розияллоҳу анҳудан ривоят қиладилар: Расулуллоҳ соллаллоҳу алайҳи васаллам »бисмиллаҳир роҳманир роҳим»ни нозил бўлиши ҳақида шундай деганлар: »Вақтики »Бисмиллаҳир роҳманир роҳим» нозил бўлганда малоикалардан иборат самовот аҳли хурсанд бўлиб, шодландилар. Унинг нозил бўлиши билан Арш титради. У билан мингта фаришта нозил бўлди. Малоикаларнинг имонлари зиёда бўлди. Жинлар юзтубан йиқилдилар. Фалаклар ҳаракатга келди. Унинг улуғлиги олдида давлатмандларнинг қадри пасайди». Оиша онамиз розияллоҳу анҳодан ривоят қилинади: »Вақтики »бисмиллаҳир роҳманир роҳим» нозил бўлувди тоғлар ҳам тасбеҳ айтди. Тоғларнинг тасбеҳини ҳатто Макка аҳли ҳам эшитди. Улар: »Муҳаммад (с.а.в) тоғларни ҳам сеҳр қилди», дедилар. Бас, уларнинг устига Аллоҳ таоло тутун юборди. Тутун ҳатто-ки Макка аҳлининг устига соя солди». Расулуллоҳ соллаллоҳу алайҳи васаллам: »Кимки »Бисмиллаҳир роҳманир роҳим»ни ишонч ва иймон билан айтса, тоғлар ҳам у билан бирга тасбеҳ айтади илло айтгувчи тоғлар тасбеҳини эшитмайди», дедилар. Дороқутний ва Табароний роҳимаҳумуллоҳ Бурайда розияллоҳу анҳудан ривоят қиладилар. Набий соллаллоҳу алайҳи васаллам менга: »Сулаймон алайҳиссаломдан кейин бирорта набийга нозил бўлмаган оятни сенга айтмай масжиддан чиқмайман», дедилар-да кейин »намозда қуръонни нима билан бошлайсан», дедилар. Мен »Бисмиллаҳир роҳманир роҳим», билан дедим. Ул зот »Ҳа, ўша, ўша», дедилар. Вакиъ ва Саълабий роҳимаҳумуллоҳ Ибни Масъуд розияллоҳу анҳудан ривоят қиладилар: »Кимки дўзахнинг Забония фаришталари чангалидан омонда бўлмоқни ҳоҳласа 19 та ҳарфдан иборат »Бисмиллаҳир роҳманир роҳим»ни кўп ўқисин. Аллоҳ таоло »бисмиллаҳир роҳманир роҳийм»даги ҳар бир ҳарфни ҳар бир Забония фариштага қалқон қилади».\nДайламий розияллоҳу анҳу Ибни Масъуд розияллоҳу анҳудан ривоят қиладилар. Расулуллоҳ соллаллоҳу алайҳи васаллам: »Кимки »бисмиллаҳир роҳманир роҳим»ни ўқиса Аллоҳ таоло унинг ҳар бир ҳарфи учун қирқ минг ҳасанот ёзади, қирқ минг ёмонлигини ўчиради, у учун қирқ минг даражот ато этади. (Дорул Мансур). Анас ибни Молик розияллоҳу анҳудан ривоят қилинади. Набий соллаллоҳу алайҳи васаллам: »Агар бутун ер юзидаги дов — дарахтлар қаламлар бўлса, денгизлар сиёҳ бўлса ва жинлар, инсонлар, фаришталар котиблар бўлсалар ва »Бисмиллаҳир роҳманир роҳим»ни маъно ва фазилатларини минг-минг йиллаб ёзсалар, уни ўндан бирини ҳам ёза олмаслар.(Рисолаи басмала). Набий соллаллоҳу алайҳи васалламдан ривоят қилинади: »Агар банда »бисмиллаҳир роҳманир роҳим» деса жаннат аҳли »Лаббайка ва саъдайка» яъни мана мен сени рўпарангда, олдингдаман. Сени бахтли қиламан, дейди ва Аллоҳ таолога илтижо қилади: »Парвардигоро, фалончи банданг »бисмиллаҳир роҳманир роҳим» деди. Аллоҳим уни дўзах аҳлидан қилма, уни жаннатингга киргиз», дейди».\nНабий соллаллоҳу алайҳи васалламдан ривоят қилинади. Ул Зот соллаллоҳу алайҳи васаллам: »Қиёмат куни бир қавм келтирилади. Улар »Бисмиллаҳир роҳманир роҳим», деб келадилар. Тарозида уларнинг яхшиликлари ёмонликларидан оғир келади.\nБошқа умматлар: »Уларнинг яхшиликлари бунчалик ҳам оғир», дейдилар. Албатта, бунинг сабаби улар бу ҳаёти дунёда ҳар бир каломларини »бисмиллаҳир роҳманир роҳим» билан бошлар эдилар. »Бисмиллаҳир роҳманир роҳим» Аллоҳ таолонинг улуғ исмларидандир. Гарчи тарозининг бир палласига »бисмиллаҳир роҳманир роҳим» қўйилса, иккинчи палласига cамовот ва ер, улар ичидаги ва улар орасидаги нарсалар қўйилса, албатта, »бисмиллаҳир роҳманир роҳим» оғир келади. Аллоҳ субҳонаҳу ва таоло бу умматни »бисмиллаҳир роҳманир роҳим»нинг фазилатию баракотидан турли хил бало-офатдан, шайтоннинг шарридан омон сақлади. Шунингдек, турли хил касалликлардан, йўқолиб кетишдан, ўтда ёнишдан,\nмайиб мажруҳ бўлишдан, сувга чўкишдан омон сақлади.(Хавосил қуръон).\nМансуржон Абдухолиқов тайёрлади. Пайариқ тумани бош имом хатиби.


“Айка” фильми Қозоғистон ва Россияда прокатга чиқди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nРежиссёр Сергей Дворцевойнинг “Айка” драмаси Қозоғистон ва Россияда прокатга чиқди. Ўтган йили Россия-Қозоғистон фильми “Чет тилидаги энг яхши фильм” номинацияси бўйича “Оскар”нинг шорт-листидан жой олганди. Бош ролни қозоғистонлик актриса ижро этган. Асарни Каннда ҳам юксак баҳолашди - Самал Ислямова “Олтин пальма навдаси” билан мукофотланди.\n- Мен Самал билан ишладим, унинг имкониятларини билгандим, бу ролни айнан у ижро эта олишини яхши билгандим. Бу жуда мураккаб роль. У ҳаммасини аъло даражада уддалади. Самал билан йўл оляпмиз, Астанада ҳам, унинг юрти Петропавловскда ҳам намойиш этилади. Мен ҳам фильм намойишида у ерга бораман.\nСАМАЛ ИСЛЯМОВА, БОШ РОЛЬ ИЖРОЧИСИ:\n- Фильм шундай шижоат, ишимизга, кино санъатига шундай катта муҳаббат билан суратга олиндики, ўйлайманки, у ҳамиша одамларда таассурот уйғотади.\n“Айка” фильми Москвада яшайдиган қирғизистонлик мигрант аёлнинг оғир тақдири ҳақида ҳикоя қилади. У ўз фарзандини туғруқхонада қолдиришга мажбур бўлади. Фильм кинотанқидчиларнинг олқишли баҳосини олишга улгурди. Томошабин ҳам картинани юксак баҳолади.\nЯНА КАБНАЦКАЯ, ТОМОШАБИН:\n– Жуда ҳаётий, жуда реал. Ижро шунчалик таъсирчанки, мен шуни ҳис қилдим: фильм сиз ва бизнинг оддий, баъзида эътибор ҳам бермайдиган иш кунларимиз ҳақида. Кундалик нарсалар, турмуш майда-чуйдаларига ўралашиб, бундай ғамли воқеалардан бехабар қоламиз.\nЕЛЕНА МАЙОРОВА, ТОМОШАБИН:\n– Роль ўзига мафтун этди. Ҳам оғир, фильмнинг бутун акценти шундай, ўзида шу юкни кўтарган. Бирга дард чекасан, бу оғриқли, ҳам юртимиз, Москва учун улкан муаммо.\nФильм ҳужжатли фильм услубида суратга олинган, унда профессионал бўлмаган актёрлар ҳам қатнашган. Съёмкалар олти йил давом этган. Фильм устида Россия, Қозоғистон, Польша, Германия ва Хитой кинематографистлари ишлаган.\nСурат oblgazeta.ru сайтидан олинди.\nРоссияпрокатСергей ДворцевойҚозоғистонАйка фильмиСамал Ислямова


ЎзА - “Қишлоқ қурилиш банк“: Муаммолар жойида бартараф этилди\nПрезидентимиз Шавкат Мирзиёев раислигида жорий йил 2 август куни ўтказилган видеоселектор йиғилишида тижорат банкларига юклатилган топшириқлар ижросини таъминлаш мақсадида сайёр қабул ташкил этилди. Унда мазкур банк мижозлари ва вилоятнинг турли ҳудудларида фаолият юритаётган тадбиркорлар иштирок этди.\nСайёр учрашувларда давлатимиз раҳбари ташаббуси билан амалга оширилаётган ислоҳотлар натижасида жамиятимизда тадбиркорларга бўлган эътибор ва муносабат тубдан ўзгаргани, бунинг натижасида кичик бизнес ва тадбиркорлик субъектлари иқтисодиётимизнинг таянчига айлангани таъкидланди.\nАТБ “Қишлоқ қурилиш банк” Самарқанд минтақавий филиали вилоятни ижтимоий-иқтисодий ривожлантиришга қаратилган бизнес-лойиҳаларни кредитлаш жараёнида фаол иштирок этиб келмоқда. Жумладан, жорий йилнинг 1 август ҳолатида банкнинг жами кредит портфели қолдиғи 788 миллиард 134 миллион 200 минг сўмни ташкил этади. Шундан, 300 га яқин кичик бизнес субъектларига ажратилган кредитлар 196 миллиард 297 миллион 200 минг сўм бўлса, намунавий лойиҳалар асосида қурилган уй-жойлар учун берилган кредитлар 531 миллиард 722 миллион 200 минг сўмга тенг.\nОчиқ мулоқот тарзида ўтган сайёр қабуллар давомида тадбиркорлар ўз фаолиятига ҳалал бераётган қатор муаммоларни ўртага ташлаб, кўплаб таклифларни билдирди. Вилоятни ижтимоий-иқтисодий ривожлантиришга қаратилган бизнес-лойиҳаларни кредитлаш муҳокамалар марказида бўлди. Экспорт қилувчи корхоналарни молиявий қўллаб-қувватлаш бўйича аниқ чора-тадбирлар белгиланди. Сайёр учрашувларда тадбиркорлар билан бу борадаги ишларни жадаллаштириш масалалари ҳам муҳокама қилинди.\n“Қишлоқ қурилиш банк” Бошқаруви раҳбарияти томонидан тадбиркорлар кўтарган масалаларни ҳал этиш бўйича тегишли топшириқлар берилди. Қатор тадбиркорларнинг мурожаатлари сайёр учрашувнинг ўзида ечимини топди. Мисол учун, тадбиркор Бахтиёр Нарзиқуловнинг 300 миллион сўм кредит сўраб қилган мурожаати жойида ижобий ҳал қилинди. Қосимжон Қаршиев ҳам 10 йилдан буён мазкур банкнинг мижози ҳисобланади. Шу пайтга қадар у “Қишлоқ қурилиш банк”дан бир неча маротаба кредит олиб ўз вақтида қайтариб келмоқда. Лекин, уни ҳар сафар гаровни янгилаш масаласи қийнаб келаётган эди. Тадбиркорнинг бу борада қилган мурожаати ҳам яқин кунларда ечимини топадиган бўлди.\n“Қишлоқ қурилиш банк” вакиллари вилоятдаги қатор кичик бизнес субъектлари фаолияти билан жойига чиқиб танишишди. Мулоқотларда тадбиркорларнинг ишлаб чиқариш қувватларини технологик янгилаш, экспортни оширишга ва қўшимча иш ўринлари ташкил этишга қаратилган бизнес лойиҳалари учун кредитлар ажратишга келишилди.


"Дадамни ҳеч қачон ташлаб кетмаймиз..." - Жамият - PressNews.uz\nБош Саҳифа / Жамият / "Дадамни ҳеч қачон ташлаб кетмаймиз..."\n"Дадамни ҳеч қачон ташлаб кетмаймиз..."\nҚўшилди: 17 июл 2017 12:00\nЮрак ютиб, қайнопамга гап бошладим—у, бошим балога қолди.\n—Нима? Ҳали сиз уйнинг бир қисмига эга чиқмоқчимисиз? Йўқ! Бу уйни сотиб, пулини тенг учга бўламиз! Менинг ҳам ҳаққим бор отамдан қолган ҳовлида, — қайнопам қўлини пахса қилиб бақира бошлагач, нима дейишни билмай қолдим.\n—Ойи, юринг, — ўјлим қўлимдан тортгач, индамай унга эргашдим. Ўзимизга ажратилган хонага киргач, кўз ёшларимни тутолмай йијлаб юбордим.\n—Ойи, айтгандим—ку сизга гапирманг, аммамга деб. Майли, сота қолсин ҳовлини. Кўчада қолмасмиз. Мен борман—ку! Іали, ўқишимни тугатиб, ўзим катта уй қураман. Шу кунлар, албатта, келади, — Фарҳод паст овозда гапирса ҳам, унинг сўзларида қатъият бор эди.\nШу хонадонга келин бўлиб тушганимга йигирма беш йил бўлаяпти. Іаётимдан, бу оиладан нолимайман. Нимаки бўлса, пешанамда бор экан, кўраяпман. Аввалига эримнинг касалини билмасдим. Шунчаки, хотираси яхшимас—да, дердим. Орадан беш йиллар ўтиб, хотираси янада ўтмаслашди. Бир жойда узоқ ишлай олмасди. Ёшлигида бошидан қаттиқ калтак еб, нерв толалари зарарланган экан, энди уларни тиклаб бўлмаскан. Қўлимда маълумотим бўлмаса—да, ишга кириб, рўзјорга бир—икки сўм топа бошладим. Қайнота—қайнонам ҳаёт бўлгани учун у пайтлари турмушда унчалик қийналмасдик. Болам ҳам ёш эди. Охирги етти йил эса сабримни синади. Эримнинг руҳий ҳолатида муаммолар юз бера бошлади, энди у ўз ҳаракатларини бошқаролмас, ҳеч биримизни танимасди. Тајин қайнопам турмушидан ажрашиб келди. Қайнотам раҳматли қизининг феълини яхши билгани учун унга алоҳида «дом» сотиб олиб берди. Аввалига ўша ерда болалари билан яшаб турган қайнопам отасининг вафотидан кейин ҳовлига кўчиб келиб, уйини ижарага берди. Энди эса бир гапни топиб олган: «Уйнисотаман!»\nҚайнукам бир неча бор опасига бу ҳовлини қимматга пуллай олмаслигимизни, эртага пулини учга бўлсак, ҳеч биримиз уйли бўлмаслигимизни айтса ҳам, мақсадидан қайтмаяпти. Мен эса шу ҳовлида ўз ҳудудим бўлиши учун нима қилишни билмай ҳайронман. Охири ўйлай—ўйлай бурчакдаги уч хонани мен, эрим ва боламга ажратишларини сўрадим. Шу ерда ўзимизга алоҳида ҳаммом ва ошхона қуриб, тинчгина яшашимиз таклифини бердим. Боламнинг бўйи етиб қолган, ўқишни тугатса, бошини икки қилишим керак. Бу томонда эримнинг аҳволи овсинимга ҳам ноқулайлик тујдираяпти. Шунинг учунгина, бу ҳақда ојиз очгандим. Бироқ эвазига яхшигина гап эшитиб олдим.\n—Сиз менга укангизга қараб ўтирибман, дея миннат қилмоқчимисиз? Неча марта айтдим, дўхтирхонага топширворинг, деб, — ўјлим ишга кетгач, қайнопам хонамга кириб уриша бошлади.\n—Опа, қанақа қилиб топшираман? Ахир мен тирикман, ўјли бор! Нима учун шифохонада яшаши керак? — дедим унинг гаплари жонимдан ўтгач.\n—Касал бўлгач, ётади—да! — дея эшикни қарсиллатиб ёпиб чиқиб кетди қайнопам.\nЯхшиям эрим гап—сўзларни унча тушунмайди. Тушунганида, ўз тујишган опасининг сўзларидан юраги тилка—пора бўлиши аниқ эди. Кўз ёшларимни арта—арта овқатга унаётсам, овсиним келди.\n—Опа, хафа бўлманг! Харидор чиқса, барибир уйни сотади, шекилли. Балким сиз маҳаллага чиқарсиз, улушимни ажратиб беринглар, деб. Іарҳолда маҳалладагилар шароитингизни билишади, сизга ёрдам беришар, — деди сингилларча куйинчаклик билан.\n—Йўјей. Бир қориндан талашиб тушган жигарларнинг ёқа йиртишиб уй талашганини телевизорда кўрганимда, ҳайрон бўлгандим. Қўйинг, энди ўзимиз шунақа қилиб элу юртга шарманда бўлмайлик. Ўјлимнинг ўқиши тугашига икки йил қолди—ку, ҳаммаси яхши бўлиб кетар, — дедим мўлтираб турган овсинимга.\nЯхшиям ўјлим — суянчијим бор! Кўзимнинг қувончи болам. Отасининг парвариши ҳам унинг бўйнида. Яна ўқишдан кейин ишлайди, мана, ёзни ҳам ишлаб ўтказаяпти. Іарна шартномани тўлашимиз учун пул йијади. Унинг ҳар куни формаларни кийиб ўқишга бориб—келишидан кўнглим қанчалик кўтарилишини билсангиз эди. «Ўқишга кирибман, фақат контрактман, ойи», дея қўнјироқ қилганида бошим кўкка етганди. Шукр, мана, икки йили ҳам ўтди.\nЎјлим ёлјиз фарзанд бўлгани ва отасининг саломатлиги сабаб уни ҳарбий хизматга олишмоқчимасди. Аммо болам «Ойи, ариза ёзинг, мен армияга боришим, ватанимга хизмат қилишим керак», дея ниқтайверди. Охири ниятига етди. Чегарада хизмат қилган боламнинг изидан икки марта раҳматнома келди. Овсиним иккимиз ўқиб, роса йијлаганмиз. Давлат шундай фарзанд улјайтирганингиз учун сиздан миннатдормиз, деб турса, қайси онанинг кўзлари қувончдан ёшланмайди, айтинг. Тајин ҳарбийдан олиб келган имтиёзи билан ўқишга қабул қилингани—чи? Ўша куни Яратганнинг карами кенглигига, юртимизда ҳар бир фуқаро учун имконият яратилганига имоним яна бир бор комил бўлди.\nЎјлим ҳарбий хизматда пайтида ҳам мени ўйларди. Отаси ўшанда биринчи бор шифохонага тушиб қолди. Болам чегарада, хаёли чалјимасин дея, буни айтмагандим. Бироқ Фарҳод қўнјироқ қилганида қайнопамнинг қизи ојзидан гуллаб қўйибди.\n—Ойи, нега мендан яширдингиз? Дадамга нима бўлди? Жуда қийналаяпсизми? — боламнинг титраган овозидан менинг ҳам кўнглим бузилиб кетди. Овозимга жўшқинроқ тус беришга уриниб, уни тинчлантирдим. Аммо ўјлининг суратини кўрсатганимизда кимлигини танимай бемаъно боқиб турган эримнинг нигоҳлари кўз олдимга келди—ю бўјзимга тошдек қадалди. Яна ўјлоним мени юпатди.\n—Ойи, кўп куйинманг! Яхши бўлади ҳали ҳаммаси! Ўзим борай, дадамга қарайман, —деди у.\nАфсус, отаси Фарҳодни ҳарбийдан қайтгач ҳам танимади. Ўјлим эса сир бой бермайди. Дадаси вақти—бемаҳал силталаб ташласа ҳам жим туради. Аммаси ё айрим ўртоқлари эримнинг устидан масхара қилса ҳам, дардини ичига ютади. Мени суяш учун ҳам кучли бўлиши кераклигини билади—да.\nЎтган ҳафта укам ҳолимдан хабар олишга келди. Эримнинг аҳволи, уйимдаги можароларни кўргач, уйга олиб кетаманга тушиб қолди.\n—Опа, шу хонадонда нима рўшнолик кўраяпсиз? Ажрашинг поччам билан. Ана укаси билан опаси қараб олсин. Сиз жияним билан меникида яшайсиз, — деди.\n—Йўқ, ука! Чиққан қиз чијириқдан нари. Аёлингни ёмон демайман, аммо ҳамманинг ўз оиласи, ўз ташвиши бўлади. Меники сизларга ортиқча. Қўй, тинчингни ҳам бузмай. Қолаверса, қайси виждон билан поччангни ташлаб кетаман. Ўјлимнинг отаси, умр йўлдошим. Одамларнинг гап—сўзи ўз йўлига, кўзим қиймайди бу инсонни ташлаб кетишга, — дея укамни кузатдим.\nАжаришиш ҳақида кўпчилик менга сўз очган. Аммо бу кунлар ҳам бир синов, уни енгишга сабрим етишига ишонаман. Чунки ўјлим бор, отаси эса иккимизнинг ҳам эътиборимиз, меҳримизга муҳтож.\nКечга бориб бироз уйимиз тинчиб қолди. Қайнопам овсинимга «Бу зимдан иш битиради, шу уй учун касал эрини ташлаб кетмаяпти», дея гапириб турганини эшитсам ҳам, индамадим. Овсиним ҳам бирор нима деб жавоб қайтаролмасдан ер чизиб турарди. Іозир менинг ёнимни олса, ўзига ёмон бўлишини билади—да.\nОвқатим тайёр бўлгач, эримнинг олдига кирдим. Негадир бугун унинг ҳам кайфияти ёмон экан. Икки қошиқ овқат едиргунимча бақириб, идишларни ўзидан нари итариб ташлади. Овозларни эшитиб, қайнукам ёрдамга келди. Бир амаллаб икки кишилашиб овқатлантирдик. Шу маҳалда қайнопам яна бошлаб қолди.\n—Эртагаёқ шифохонага ётқизиш керак. Бўлди, шунча чидадик. Унинг дастидан бирор кун тинчлик йўқ, — дея биз ўтирган хонанинг деразаси олдига келиб, шанјилларди. Охири қайнукамнинг сабр косаси тўлди шекилли, опасига жавоб қайтарди.\n—Опа, аслида сизнинг дастингиздан тинчлик йўқ! Хафа бўлманг—у, келинойим миқ этмасдан чидаб келаяпти. Нега сиз опаси бўла туриб, бирор марта ё овқат едирмайсиз, ё ҳолидан хабар олмайсиз? Хўп, меҳр—шафқатингиз йўқ экан, ҳеч бўлмаса, шунақа пайтларда жим туринг. Илтимос сиздан.\nҚайнукам биринчи марта опасига бунақа оҳангда гапириши эди. Тўјриси, ҳозир кун давомида авжига чиқа олмаётган жанжал қўпади, деб ўйлагандим. Іартугул қайнопам «Билганларингни қилинглар, ҳовлини сотсак, қутуламиз», дея ўз хонасига кириб кетди.\nСочилган овқат қолдиқларини дастурхон устидан йијиштирар эканман, қайнукам менга қараб тасалли берди.\n— Келинойи, сиқилманг. Турмушлари бўлмаганга, опам ўзи асабийроқ бўлиб қолган. Ташвишланманг, уй сотилса ҳам, сизларни кўчада қолдирмаймиз, — дея ҳовлига чиқиб кетди.\nШундай пайтлари бу уч опа—укага қараб ҳайрон қоламан. Қайнукам ўта босиқ, андишали, бирор марта ё менга, ё акасига тик қарамаган. Қайнопам эса унинг тамоман акси. Гоҳида бу аёл ўз укалари учун ҳам қайјурмайдигандек туюлиб кетади менга. Наҳот аёл кишининг қалби шунчалик тош бўлса. Нафс деган бало жигарларни ҳам кўзига кўрсатмаса... Шундай ўйлар исканжасида ўтирганимда, ўјлим ишдан келди. Қўлида музқаймоқ. «Дадам иккингиз яхши кўрасизлар—ку» дея кулиб қўлимга тутқазди. Кейин отасига ўзи едириб қўйди. ҳовлидаги олма дарахти тагида мунјайиб ўтирганимни кўргач, ёнимга келиб қучоқлаб олди.\n— Ойи, сиз доим менга инсоннинг чин дилдан қилган ниятлари ушалади, дердингиз. Айниқса, Рамазон ойида деб, айтардингиз. Мен ҳар доим армияга боришни, форма кийиб, сизга суратимни жўнатишни истардим. Кейин ўқишни хоҳлардим. Учувчи бўлиш эди орзум. Мана, ўқияпман ҳам. Кечагина шу ёз тиним билмай ишлайман, шунда контракт пулимни ўзим тўлайман, ойим эса ойлигини бемалол ишлатади, дея мақсад қилгандим. Бугун биз қурулишида ишлаётган ҳовли эгаси бош устамизни ёнига чақириб, ёрдамга муҳтожлар бўлса айтинг, закот бермоқчиман, дебди. Қаранг, қанақа яхши одамлар бор, ойи! У киши менинг бир йиллик шартнома пулимни тўлаб бераяпти.\nФарҳоднинг сўзларидан кўзимлардан юзимга ёш қуйилиб кетди. Ҳеч нарса дея олмас, боламнинг кўксига бошимни қўйиб, силкиниб—силкиниб йијлардим.\n— Ҳозир эса дадам учаламизнинг уйимиз бўлишини ният қилаяпман. Фақат биз отамни ташлаб кетмасак бўлди! Ойи, дадамни ташлаб кетмаймиз—а? — деди ўјлим ҳам йијлаб.\nУнинг кўз ёшларини артдим—да, «Йўқ, ҳеч қачон», деб бајримга босдим.


ЎФФ президенти “Металлург-W”нинг тақдирлаш маросимида иштирок этди\n2 декабрь, 2017, 17:13\nХабарингиз бор, “Металлург-W” аёллар футбол жамоаси 2017 йилда мамлакат чемпионлиги ва Ўзбекистон Кубогини қўлга киритиб, ўзига хос “олтин дубль” қайд этди.\nМана шу муносабат билан бугун Бекобод шаҳридаги металлурглар маданият саройида жамоа аъзолари, клуб мураббийлари ва раҳбарларини тақдирлаш маросими бўлиб ўтди. Бу ҳақда ЎФФ расмий сайти хабар бермоқда.\nМаросимда Ўзбекистон Футбол Федерацияси президенти Умид Аҳмаджонов иштирок этди.\nУмид Аҳмаджонов “Металлург-W” жамоасини юксак натижа билан қутлар экан, жумладан, шундай деди:\n- Бугунги кунда аёллар спортига Жаҳон миқёсида жуда катта эътибор қаратилмоқда. Бу бежиз эмас, албатта. Чунки келажак авлод саломатлиги аёлларимизга боғлиқдир. Ўзбекистон Футбол Федерацияси олдида турган асосий вазифалардан бири мамлакатимизда аёллар футболини ривожлантириш, улар ўртасида футболни янада оммалаштиришдан иборатдир. Федерация бу борада барча зарур шарт-шароитларни яратиб бермоқда.\nҚўлга киритилган юксак натижа билан “Металлург” аёллар жамоасини Ўзбекистон футбол федерацияси ва ўз номимдан табриклайман. Жамоа аъзоларига, мураббийларига, клуб ҳомийси ҳисобланган “Ўзбекистон Металлургия Комбинати” Акционерлик жамиятига алоҳида ўзимни ташаккуримни билдираман. Ишонаманки, бу қизларимиз келажакда Олимпия терма жамоаси таркибида халқаро мусобақаларда юртимиз шарафини, унинг обрўсини муносиб ҳимоя қиладилар, - дейди Аҳмаджонов.\nШундан сўнг “Металлург-W” жамоаси аъзолари, мураббийлар ва клуб раҳбарларига чемпионатнинг олтин медаллари ва Ўзбекистон Кубоги топширилди. Шунингдек, Ўзбекистон Футбол Федерацияси ва клуб ҳомийлари томонидан қимматбаҳо совғалар тақдим қилинди.


ТОШКЕНТ, 8 ноя – Sputnik. UzAuto Motors Хоразм вилояти филиалида завод тарихида илк маротаба бир ойда 6000 дона автомобиль ишлаб чиқарилди. Бу ҳақда компания матбуот хизмати хабар қилди.\nUzAuto Motors тежамкор двигателли янгиланган Malibu моделини тақдим этди\nХабарда ёзилишича, филиалда амалга оширилган кенг кўламли модернизация ишлари натижасида 2019 йилнинг 10 ойида жами 48 214 дона автомобиль ишлаб чиқаришга эришилган.\nUzAuto Motors компаниясининг Питнак туманидаги заводи 2014 йилнинг январь ойида ишга туширилган бўлиб, унда “Damas” ва “Labo” моделлари ишлаб чиқарилади.\nЭслатиб ўтамиз, Шавкат Мирзиёев Хоразм вилоятига ташрифи чоғида автомобиль заводининг ишлаб чиқариш қувватини йилига 40 мингдан 60 минг донага кўпайтиришни топширган эди.


Омбудсман парламентга ягона тергов қўмитасини тузишни таклиф этди – Газета.uz\nФото: Алишер Рўзиохунов / «Газета.uz»\nОмбудсман ягона тергов қўмитасини тузиш таклифини билдирди. У парламентга билдирган ҳисоботида шу ҳақда таъкидлаб, қўмитани терговда қийноқлар қўлланишига барҳам бериш ечими сифатида кўрсатди.\n26 феврал 2020, 14:28 Сиёсат\nОлий Мажлиснинг инсон ҳуқуқлари бўйича вакили Улуғбек Муҳаммадиев ҳуқуқ-тартибот органлари томонидан терговда қўлланиши иддао қилинаётган қийноқларга барҳам бериш учун ягона тергов қўмитасини тузиш таклифини билдирди. У бу ҳақда парламентга етказган ҳисоботида қайд этган, деб хабар бермоқда «Газета.uz» мухбири.\nМаълум қилинишича, Олий Мажлиснинг инсон ҳуқуқлари бўйича вакили — омбудсманга 2019 йилда келиб тушган мурожаатлар орасида шахсий ҳуқуқлар ва эркинликлар тоифасига мансуб шикоятлар кўп учраган. Хусусан, омбудсман манзилига 4800дан ортиқ ушбу мазмундаги мурожаатлар келиб тушган.\nУнинг айтишича, яшаш, эркинлик ва дахлсизлик ҳуқуқи, ўз шаъни ва обрўсига қилинган тажовузлардан ҳимояланиш ҳуқуқи, ҳуқуқ-тартибот органлари томонидан тезкор-қидирув фаолияти ҳамда ҳуқуқбузарликларнинг олдини олиш бўйича амалга оширилган ишлар билан боғлиқ мурожаатлар сони кўпайган.\n«Парламент назорати субъекти сифатида 900дан ортиқ шикоятлар назоратга олинди ва уларнинг 30 фоиздан ортиғи ижобий ечимга эга бўлган. Шикоятларни кўриб чиқиш натижасида 17та ҳолат бўйича текширув ўтказилди, 24та ҳолатда жиноят, 21та ҳолатда маъмурий, 65та интизомий ишлар қўзғатилди», — деди у.\nОмбудсманнинг қайд этишича, турли вазирлик ва идоралар, хусусан таълим муассасалари ходимларининг 28 нафари, Соғлиқни сақлаш вазирлигидан 15 нафар, ИИВ ходимларининг 20 нафари, 7 нафар МИБ ходими ва бошқа ташкилотлардан 15 нафар ходим жавобгарликка тортилди.\nМуҳаммадиевнинг билдиришича, баъзи ҳолатларда тергов хонасида мавжуд ёзув камералари ўчириб қўйилган ёки махсус хонадан ташқарида қийноқларни қўллаб, айбланувчи тергов қилинган. Бундай ҳолатлар назоратга олинади, прокуратурага юборилади.\n«Афсуски, ваколатли органлар жавобида мурожаатда кўрсатилган важлар ўз исботини топмагани айтилади. Шунинг учун, ўз ҳисоботимда алоҳида ва ягона тергов қўмитасини тузишни таклиф этдим. Парламент буни инобатга олиши мажбурий характерга эга эмас. Аммо энг кўп мурожаат ҳам терговга оид, қийноқлар қўлланиши ва ҳуқуқлар бузилиши мурожаатларда кўп такрорланяпти», — дея фикрини билдирди у.\nБунга қадар, «Адолат» СДП ҳам ушбу таклифни сайловолди кампаниясида билдирганди. Эндиликда партия ўз таклифини ижтимоий тармоқларда қайта эълон қилди.\nПартия хабарига кўра, адолатсизлик адолатни таъминловчи идоралар томонидан содир этилса, бир неча карра оғриқли бўлади. Бу каби ҳолатлар ҳуқуқни муҳофаза қилувчи органларда амалга оширилган ислоҳотлар бугунги кун шиддатидан ортда қолаётганини англатади. Шунга мувофиқ, партия дастлабки тергов органларининг тарқоқлиги натижасида инсон ҳуқуқларининг бузилиши ҳолатлари юз бераётганлиги сайловчиларнинг ҳақли эътирозларига сабаб бўлишини эътироф этган.\n«Ушбу ҳолатни бартараф қилиш мақсадида, ўз сайловолди дастурида мамлакатда ягона тергов органи — тергов қўмитасини ташкил этиш ташаббусини илгари сурганди. Бу каби ҳолатлар ушбу ташаббусни амалга ошириш вақти келганини кўрсатади», — дейилади хабарда.\n«Газета.uz» 1 396\nСуд-тергов жараёнида шахсий ҳуқуқ ва эркинликлар кафолати кучайтирилади 11 август 2020, 13:22\nПрезидент Ўктам Барноевнинг оиласига ҳамдардлик билдирди


Москвада ўзбекистонликлар қаерда ва қандай қилиб пайванд қилиш мумкин\n09 Iyul 11:05 / Published in COVID-19\nМосквада қандай қилиб чет эл фуқароси эмланиш мумкин: эмлаш маркази очилди\nПойтахт ҳокимияти чет эл фуқаролари — меҳнат муҳожирлари учун улкан эмлаш пункти очилишини эълон қилди.\nМаълум қилинишича, дастур доирасида Россия пойтахтида иккита эмлаш маркази очилган: Сахарово қишлоғидаги миграция марказида ва «Садовод» савдо маркази ҳудудида. Бир ҳафта ўтгач, 6 июл куни Москва мери Сергей Собянин Лужники Олимпия мажмуасида янги эмлаш марказини очди.\nГап шундаки, 15 июлга қадар Москванинг савдо, хизмат кўрсатиш ва умумий овқатланиш соҳасидаги компаниялари ўз ходимларининг камида 60 фоизини эмлашлари шарт. Шу билан бирга, Садовод ва Сахароводаги эмлаш пунктларининг қуввати кунига 4000 кишини ташкил этди. Лужники-нинг қуввати кунига 15000 кишини ташкил қилади.\n«Биз сайёҳларни эмламаймиз, – дейди 191-сонли Москва поликлиникаси бош шифокори Мария Соколова. — Фақат узоқ вақт қонуний турадиган чет эл фуқаролари эмлантирамиз. Сизга паспорт, СНИЛС, меҳнат шартномаси, агар мавжуд бўлса, иш патенти керак бўлади.» Агар талаба келса, биз ўқишни тасдиқловчи ҳужжат сўраймиз. »\nВакцинанинг нархи 1300 рублни ташкил этади, жисмоний шахслар уни нақд пул билан юқтириш хавфини олдини олиш учун уни дарҳол онлайн тўлашлари мумкин.\n«Биз Спутник Лайт бир компонентли вакцинасидан фойдаланамиз, — дейди Мария Соколова. — Бу Гамалея маркази томонидан ишлаб чиқарилган мутлақо хавфсиз вакцина. У одам учун патоген вирус ташимайди ва ҳужайра ва гуморал иммунитетни шакллантиради (организмни бактериал патогенлардан ҳимоя қилиш учун зарур бўлган иммунитет шакли — таҳр.)».\nМажмуанинг майдони 145 гектардан ортиқ. Бундай кенг кўламли ҳудуд атайлаб эмлаш маркази сифатида танланган, дея тушунтиради ташкилотчилар. Тўғридан-тўғри чет элликларни эмлаш учун спорт майдончасининг иккита сектори ажратилган — стендлар ва C ва D зоналари. Бундан ташқари, вакцинали музлатгичлар, шунингдек шахсий ҳимоя воситалари ва дезинфекция воситалари билан жиҳозланган омборлар бир қатор жойларда сақланади. хоналар.\nГап чет эл фуқароларини эмлаш учун мўлжалланган, аммо руслар ҳам бу ерга келишлари мумкин. Марказ ҳар куни, ҳафтанинг этти куни, соат 10.00 дан 22.00 гача ишлайди. Лужникига киришда кўрсатма берадиган “волонтер” навбатчилик қилмоқда.\nМосквада «Лужники» дан ташқари, 25 та шаҳар поликлиникаларида эмлаш пунктлари очилди, бу эрда сиз телефон орқали олдиндан рўйхатдан ўтишингиз мумкин. Бироқ, айнан Лужники коронавирусга қарши эмлашни истаган чет элликлар учун энг машҳур мурожаат жойига айланди. Сабаби — марказнинг қулай жойлашиши, шунингдек протседуранинг осонлиги ва тезлиги, — дейди Лужникидаги эмлаш биноларидан бирини бошқарувчи Мария Соколова.\n«Бизда учта бино бор, юридик шахслар учун (компаниялар ишчилари – таҳр.) Ва жисмоний шахслар учун, — дейди у. — Шунингдек, биз бу ерга иш берувчилар томонидан олиб келинган ва уларга эмлашни қарор қилган чет эллик ишчиларнинг уюшган гуруҳларини ҳам эмлаймиз. Сиз яхши кайфиятда бўлишингиз, керакли ҳужжатлар тўпламини олишингиз ва C ёки D секторига киришда администратор сизни кутиб олиш жойига олиб боришингиз керак, у ерда сиз атиги бир неча дақиқа вақт сарфлайсиз ва ҳужжатларни тўлдириш учун ҳудудга боришингиз сўралади.\n«Лужники» да аҳолига хизмат кўрсатиш марказлари ва Москва меҳнат ва аҳолини ижтимоий муҳофаза қилиш бошқармаси ходимлари ишлайди. Улар эмлаш тўғрисидаги гувоҳномага киритилган ҳужжатларни ва маълумотларни текширадилар. У дарҳол берилади. Ва 21 кундан кейин мобил телефон рақамига QR-код юборилади.\nЯқинда СМС орқали QR-кодни қабул қилиш жорий этилди. Шу сабабли, яшаш учун рухсат олмаган, аммо аллақачон эмлашга улгурган Евроосиё Иқтисодий Иттифоқи мамлакатлари фуқаролари мос.ру дастурида муаммога дуч келишди, улар орқали кодни юклаб олишлари мумкин эди. Тизим Россияда ишлаш учун патент рақамини талаб қилади, бу эса ЕОИИга аъзо давлатларнинг фуқароларига керак эмас.\n«Биз бундай мурожаатларга дуч келганмиз, – деди Москва ҳукумати вакиллари мухбирга. — Бундай ҳолда сиз эмлаш тўғрисидаги гувоҳноманинг фотосуратини илова қилиб, сайтнинг техник хизматига ёзишингиз керак.»\nМажмуада 25 врач ва 99 ҳамшира ишлайди; эмлаш участкалари бир-биридан 1,5-2 метр масофада жойлашган. Одамлар бир-бири билан кесишмаслиги учун ҳар бир зал алоҳида кириш ва чиқиш жойлари билан жиҳозланган. Бундай ташкилот шароитида юзага келадиган ягона камчилик: эмловчилар ҳар доим ҳам залга кираверишда шифокорлар ва ҳамшираларни эшитмайди. Шунинг учун ҳар бир тиббиёт ходимининг катта кўк байроғи бор — у эмлаш жойи бўш қолганда олинади.\nTagged under: КОВИД, МАРКАЗ, МОСКВА, чет эл, ЭМЛАШ\nКовид-19га қарши ўзбек-хитой дори-дармонлари билан эмланган одам қанча вақт ҳимояланган?


Хитойда туғилишнинг камайиши сабаби айтилди | Azon.uz - Ахборот-таҳлилий портал\nХитойда туғилишнинг камайиши сабаби айтилди\n1954 14:05 17.01.2022\nОхирги маълумотлар бўйича ҳукумат ўнлаб йиллар давом этган тескари сиёсатдан сўнг одамлардан аксинча, кўпроқ фарзанд кўришни илтимос қилмоқда.\nМатерик Хитойда туғилиш даражаси 2021 йилда 1000 кишига 7,52 нафарни ташкил қилиб, рекорд даражада пасайди. Миллий статистика бюросининг бугун берган маълумотларига кўра, ўтган йили Пекин хитойликларга уч нафаргача фарзанд рухсат берганига қарамай, туғилишда пасайиш тенденцияси тезлашган.\nХитой 2016 йилда ўн йиллик “бир оилага бир бола” сиёсатидан воз кечиб, аҳолининг тез қаришига қарши туриш учун уни икки бола билан алмаштирди, бироқ кўплаб жуфтликлар шаҳарда яшаш шароитлари қимматлиги сабабидан кўпроқ фарзанд кўришни истамайди.\nТуғилиш даражаси Статистика бюроси маълумотларни йиғишни бошлаган 1949 йилдан бери энг паст кўрсаткич бўлди.\nМиграцияни ҳисобга олмаганда Хитой аҳолисининг табиий ўсиши 2021 йилда атиги 0,034 фоизни ташкил этди, бу 1960 йилдан бери энг паст кўрсаткичдир.\nPinpoint Asset management компанияси бош иқтисодчиси Чживэй Чжан: «Демографик муаммо ҳаммага маълум, аммо аҳолининг қариш тезлиги кутилганидан ҳам тезроқ» деган.\n«Бу Хитой аҳолисининг умумий сони 2021 йилда энг юқори чўққига чиққан бўлиши мумкинлигини билдирадиади. Бу шунингдек, Хитойнинг потенциал ўсиши кутилганидан тезроқ секинлашиши мумкинлигини кўрсатади», — деган Чжан.\nМаълумотларга кўра, 2021 йилда 10,62 миллион чақалоқ туғилган, 2020 йилда эса бу кўрсаткич 12 миллионга тенг бўлган.\n2020 йилда туғилиш даражаси ҳар 1000 кишига 8,52 бола бўлган.\nХитой Махсус Туғилиш маълумот Статистика\nҲам ҳордиқ, ҳам даромад: туризм соҳасида "кешбек" тизими жорий этилади\n217 16:05 19.05.2022\nУкраинадаги вазият дунёда озиқ-овқат танқислиги хавфини оширади\n275 09:50 16.05.2022\nG7 : Украина чегараси ўзгаришини тан олмаймиз\n783 15:55 14.05.2022\nХалқ дипломатияси - тараққиёт сари ўзаро ҳамжиҳатлик\n230 17:55 12.05.2022\nХитойда давлат идораларига хорижий компютерлардан воз кечиш буюрилди\n468 11:30 11.05.2022\nДунё қайси томонга қараб кетмоқда?..\n1570 10:41 08.05.2022


18 июн 2019, Тошкент вақти: 03:54\nТуркияда маҳаллий йигитга шу йил ёзда турмушга чиққан наманганлик 26 яшар келин куёви маҳр сифатида берган тақинчоқларининг ярмини Тошкент аэропортидаги божхона ходимлари мусодара қилганини Озодликка айтиб берди.\nТуркиялик келиннинг иддао қилишича, божхона ходими ундан 400 доллар пора талаб қилган.\nКелиннинг тақинчоқлари билан боғлиқ кўргиликлари сентябрда бошланиб, ўтган ойда суд ҳукми билан якун топди.\nЎзбекистон Республикаси Божхона қўмитаси матбуот хизмати, Озодлик саволларига жавобан, мамлакатга заргарлик буюмлари олиб кириш қоидаларини эслатди.\nОзодликка ёзган хати ортидан суҳбати ёзилиб, эшиттиришга қўйилишига рози бўлган, лекин исм-фамилияси тўлиқ айтилишини истамаган наманганлик Ю.Д.нинг 13 декабрь куни айтишича, тақинчоқлари билан боғлиқ ишни 23 ноябрь куни Сергели туман суди тумандаги маҳаллалардан бирининг идорасида ўтказилган сайёр мажлисида кўриб чиққан.\nЮ.Д.нинг айтишича, ўзини таништирмаган судья тақинчоқлари мусодара қилинганини қонуний деб топиб, унга 368 минг сўм жарима ҳам солган.\nТуркиялик келиннинг айтишича, унинг тақинчоқлари билан боғлиқ можаро жорий йил 8 сентябрь тонгида Истанбулдан учиб келганида Тошкент аэропортида бошланган.\n- Аэропортда бировнинг декларация тўлдирганини сезганим йўқ. Шунинг учун декларация тўлдириш хаёлимга ҳам келмади. Божхоначилар тўхтатиб, ёнимдаги тақинчоқларни ноқонуний дейишди. Бир неча соат ушлаб туришди. Ҳаммаси бўлиб 117 граммлик тақинчоқларимнинг 57 граммини олиб қолиб, 60 граммини қайтариб беришди, - деди Ю.Д.\nОзодликка ёзган хатида Ю.Д. божхона пунктида турганида бир формали ходим тақинчоқларини қайтариб бериш эвазига ундан 400 доллар талаб қилганини иддао қилган. Бу гапни у Озодлик билан суҳбат чоғида ҳам такрорлади.\nЮ.Д. тақинчоқлари билан боғлиқ можаро унинг тинчини бузганини, қайин оиласи билан, эри билан муносабатларига совуқчилик туширганини ёзди-айтди.\n"Erim turk konsulligiga telefon qilib gaplashdi. Ular bunaqa narsa bölişi mumkinmas debdi. Sizlarga yozishimdan maqsadim shuki, hamma körsin bularni qanaqaligini",- деган Ю.Д. Озодликка ёзган хатида.\nЎзбекистон Республикаси Божхона қўмитаси матбуот хизматининг Озодлик саволларига берган жавобига қараганда, Ю.Д. чиндан ҳам қонунни бузган кўринади: Ўзбекистонга умумий вазни 65 граммдан ошмаган заргарлик маҳсулотларини бож тўловларисиз олиб кириш мумкин. Бу миқдордан ортиғини олиб кириш учун уни декларация қилиш ва божхона пошлинасини тўлаш лозим.\nДемак, қаҳрамонимиз – туркиялик келин қонуннинг шу талабини бажармагани учун жазоланган.\nМана бу ерни боссангиз Ўзбекистонга нимани қанча олиб кириш мумкинлигига оид маълумотлар билан таниша оласиз.\nАэропортдаги божхона ходими Ю.Д.дан пора талаб қилгани юзасидан, унинг бу воқеа тўғрисидаги баёнотидан бошқа ҳужжати йўқлиги учун бу масалада Божхона матбуот хизматига савол бермадик.\nАйни пайтда мамлакат божхона тизимини соғломлаштириш зарурати пишиб етилгани Озодликка шу тизим вакилларидан келаётган шикоятлардан кўринмоқда.


Махрез нега Англия Суперкубогида иштирок этмагани маълум бўлди\n5 август, 2019, 15:49 478\nШифокорлар таваккал қилишни исташмади.\n"Манчестер Сити" клуби ярим ҳимоячиси Риёд Махрез кеча "Ливерпул"га қарши бўлиб ўтган Англия Суперкубоги учрашувида допинг-тест топширишдан хавфсираб иштирок этмагани маълум бўлди.\nBBC тарқатган хабарга кўра “Сити” шифокорлари яқинда Африка Миллатлар кубогида иштирок этиб қайтган жазоирлик футболчини терма жамоа сафида қандай дорилар истеъмол қилганини билишмаяпти ва шу боис таваккал қилмаслик учун уни майдонга туширмасликка қарор қилишган.\nЭслатиб ўтамиз, “шаҳарликлар” кеча мерсисайдликларни пенальтилар сериясига кўра мағлубиятга учратиб Суперкубокни қўлга киритишди. Махрез эса Мисрда ўтган қитъа кубогида Жазоир терма жамоаси билан чемпионликни тантана қилди.\nРиёд Махрез: "Манчестер Сити"дан ҳеч қаерга кетишни хоҳламайман\n"Ювентус" Махрезни кўзламоқда


Шифокорларга тажовузлар қачонгача давом этади? — Фарғона шифокори\n«Шошилинч ва тез тиббий ёрдам хизмати шифокорларига беморлар ва уларнинг яқинлари томонидан ғайриқонуний равишда тажовуз ва таҳдид қилиш билан боғлиқ хабарлар ижтимоий тармоқлар ва интернет сайтларининг бош мавзусига айланиб улгурди.\nБундай қонунбузарликларга етарлича чора кўрилмаётгани, шифокорларнинг ҳуқуқи ҳимоя қилинмаётгани тўғрисида журналистлар ва блогерлар кўплаб мақолалар чоп этганди.\nМисолларга мурожаат этгудек бўлсак, 2017-2019 йиллар мобайнида биргина шошилинч ва тез тиббий ёрдам тизими шифокорларига беморлар ва уларнинг яқинлари томонидан 266 маротаба зўравонлик қилиш, тан жароҳати етказиш каби ноқонуний ҳаракатлар содир этилди.\nБундан 340 нафардан кўпроқ тиббиёт ходимлари жабр кўрди. Ушбу вазиятда бор-йўғи 40та ҳолатда ҳуқуқ тартибот идоралари томонидан жазо чораси қўлланилди.\n109та ҳолатда эса яраштирув билан иш тугалланди. 128та ҳолатда шифокорларга таҳдид қилган шахсларга нисбатан қонуний жазо кўриш масаласи ҳал этилмай қолиб кетди.\nБироқ, ҳуқуқ-тартибот органлари ходимлари билан шундай ҳолат рўй берса-чи, айбдор қонун олдида қатъий жавоб беради.\nВазифасини бажариб турган тиббиёт ходимига нисбатан қилинган шундай тажовуз, ҳуқуқ тартибот идораси ходимларига қилинган тажовуздан енгил ҳисобланади.\nМисол учун ижтимоий тармоқларда хабар қилинган маълумотлар асосида айтадиган бўлсак, яқинда Бухорода йўл патрул хизмати инспекторининг кўкрак нишони, радиоалоқа воситаси ва жезл таёғини тортиб олган фуқаро 10 ойга қамалди.\nБундан бир муддат олдин Навоийда тез тиббий ёрдам шифокорини ҳақоратлаб, таҳқирлаган шахсга Соғлиқни сақлаш вазирлиги томонидан тегишли идораларга мурожаат қилингандан сўнггина 15 сутка қамоқ ва озгина жарима қўлланилди. Натижада жавобгар осонгина қутилиб кетди. Ана сизга жумбоқ.\nАммо, лекин бундай ҳолат эса соғлиқни сақлаш тизимида ҳамон учраб турибди. Сирдарёда бўлган вазиятга тўхталсак.\nГулистон шаҳрининг 1-мавзеси, С.Алимов кўчасида жойлашган хонадон соҳиби (исм-шарифини шартли равишда кўрсатилмади) фарзандининг тоби йўқлиги боис 23 декабрь куни соат 15 дан 40 дақиқа ўтганда Шошилинч ва тез тиббий ёрдам хизматига қўнғироқ қилиб, ёрдам сўраб мурожаат қилади.\nЎша куни 15 дан 45 дақиқа ўтгач, мазкур хизмат ходимлари белгиланган манзилга бориб, белгиланган тартибда бемор болани кўздан кечиради.\nШиракайф бўлган ота хизмат вазифасини бажараётган шифокор Б.К.ни ҳақоратлаб, унга тан жароҳати етказади. Оқибатда шифокорнинг ўзи ёрдамга муҳтожлик сезиб, тиббий экспертиза муассасасига мурожаат қилади. Натижа эса яна ўша-ўша…\nШошилинч ва тез тиббий хизмат ходими ёрдам қўлини чўзиб турган бир вақтда мижозлари томонидан қилинган бундай ҳурматсизлик қайси мантиқ, қайси қонунларимизга тўғри келади?\nЮқоридаги каби ноқонуний хатти-ҳаракатлар учун жавобгарликни кучайтириш, шифокорни асосиз ҳақоратлардан ҳимоя қилиш мақсадида Соғлиқни сақлаш вазирлиги ташаббуси билан Олий Мажлис Қонунчилик палатаси кўмагида «Ўзбекистон Республикасининг Жиноят кодексига қўшимча киритиш тўғрисида»ги қонун лойиҳаси ишлаб чиқилиб, Қонунчилик палатасига киритилиб биринчи ўқишда қабул қилинганди.\nБундан эса соҳа ходимлари хурсанд бўлишганди. Лекин уларнинг хурсандчилиги узоққа чўзилмади. Лойиҳа иккинчи ўқишда депутатларимиз томонидан қайта ишлаш учун қайтарилди.\nБир сўз билан айтганда, шошилинч ва тез тиббий хизмат ходимлари, шифокорлар ҳуқуқларини ҳимоя қилиш тўғрисида бирон бир ҳуқуқий асос яратилмас экан, бемор ва унинг яқинлари томонидан шифокорларга нисбатан ғайриқонуний хатти ҳаракатлар давом этаверади.\nБундай ҳаракат ва ҳолатларга чек қўйиш учун бугунги кунда бирор ҳуқуқий асос керак бўляпти», дейилади ЎзА хабарида.\nПатронаж хизмати: уч босқичли янги тизим аҳолини тўлиқ қамраб оладими?\nЗамонавий тиббиётда касалликни даволагандан кўра, унинг олдини олган афзал, деган тамойилга катта аҳамият қаратилмоқда. Шу асосда аҳоли орасида, оилаларда тиббий тарғибот олиб борадиган, бирламчи тиббий-профилактик ёрдам кўрсатишга ихтисослашган тиббиёт муассасалари ...\nБурч ва шараф сўзлари – энг қийин дамларимизда зудлик билан ёнимизга етиб келувчи, оғир дамларимизда биз билан елкадош бўла оладиган инсонларга тегишлидир. Бундай инсонлар инсон ҳаётини сақлаб қолиш учун, ўз ...\n← Овқатдан оммавий заҳарланиш ҳолатларининг асосий сабаблари маълум қилинди\nОнани “боланг ўлик туғилди“ деб алдаб, бола сотиб юборилган →\n09.03.2020 fsh.uz 49\n02.10.2019 fsh.uz 187\n07.04.2018 fsh.uz 919


Табиий офатлар дунё иқтисодиётига миллиардлаб доллар зарар етказди | Azon.uz - Ахборот-таҳлилий портал\n342 12:30 13.08.2021\nШвейцариянинг Swiss Re суғурта компанияси маълумотига кўра, жорий йилнинг биринчи ярмида бутун дунёдаги табиий ва техноген офатлар 77 миллиард доллар зарар етказди. Бу ҳақда «Евроньюс» хабар бермоқда.\n“Табиий офатлар 74 миллиард доллар, техногенлар фалокатлар эса 3 миллиард доллар зарар келтириб чиқарди”, – дейилади Swiss Re ҳисоботида.\nЎтган йилнинг шу даврида табиий ва техноген офатлар 114 миллиард доллар зараргага сабаб бўлган эди. Охирги ўн йил давомида йилнинг биринчи ярмида бундай зарар миқдори ўртача 108 миллиард долларни ташкил этган.\nСуғурта компанияларининг зарари эса бундан-да катта. Биргина “Ури” бўрони суғуртачиларга 15 миллиард долларга тушгани тахмин қилинмоқда.\nтабиий офатлар дунё иқтисодиёт миллиард доллар зарар Махсус\nДунё бўйича табиий офатлар қурбонлари сони эълон қилинди\n582 16:45 24.07.2021\nРоссиянинг жануби ва Абхазияни табиий офатлар қамраб олди\n1094 13:00 05.07.2021


Видео: Шерободда Афғонистон Қуролли кучларининг самолёти қулагани тасдиқланди - Namanganliklar.uz\nМудофаа вазирлиги Ўзбекистон ҳудудида афғон Қуролли кучлари самолёти қулаганини тасдиқлади. Вазирлик матбуот хизматининг маълум қилишича, кеча давлат чегарасини бузишга уриниш ҳолатининг олди олинган.\nҲодиса оқибатида қурбон бўлганлар йўқлиги айтилмоқда. Ҳозирда бу ҳолат юзасидан суриштирув ишлари олиб борилмоқда. Ўзбекистон ҳаво майдонини қўриқлашни кучайтириш суриштирув якунлангандан сўнг қабул қилинади.\nЭслатиб ўтамиз, аввалроқ 15 август куни кечқурун Сурхондарё вилоятининг Шеробод туманида Афғонистон фарқлаш белгилари бўлган самолёт қулаб тушган. Ижтимоий тармоқларда қулаган самолёт қисмлари ва камида бир инсон жароҳатланганлиги акс этган видео ва фотолар тарқалди.\nGazeta.uz нашрининг Сурхондарёдаги манбаси икки нафар афғонистонлик ҳарбий хизматчи Республика шошилинч тиббий ёрдам илмий маркази Термиз филиалига ётқизилганлигини тасдиқлади.\n“Бу воқеадан бир кун олдин уч афғон аскари касалхонага ётқизилган. Катта эҳтимол билан, гап Ўзбекистон Ташқи ишлар вазирлиги ўз баёнотида хабар берган уч ярадор афғон аскари ҳақида кетмоқда”, дея ёзади нашр.\nБеш нафар афғонистонликнинг аҳволи ўртача деб баҳоланмоқда. Ярадорлар “кўкрак қафасининг пенетрал жароҳати, мия чайқалиши ва бошқалар” ташхиси билан тиббий муассасага ётқизилган, дея таъкидлади манба.\nТасдиқланмаган маълумотларга кўра, самолётда бўлганлар парашют билан сакраган. Шунингдек, яна бир ўзбекистонлик ҳарбий хизматчининг касалхонага ётқизилганлиги ҳақида хабар берилмоқда. Унинг аҳволи оғир деб баҳоланмоқда. Бу афғон самолёт билан қулаши боғлиқми ёки йўқми, маълум эмас.\nМаълумот учун, 14 август куни Ўзбекистон давлат чегарасини кесиб ўтган 84 нафар Афғонистон ҳарбий хизматчисига тиббий ёрдам ва вақтинчалик бошпана тақдим этди. ТИВ афғон фуқароларини ватанига қайтариш ҳамда Термиз-Ҳайратон кўприги ҳудудидаги вазиятни юмшатиш учун афғон томони билан музокаралар олиб бормоқда.\n3 830 Ko'rishlar\nНаманганда ИИБ ходимлари ва оила ўртасидаги можарога изоҳ берилди\nМуфтий Усмонхон Алимов сўнгги манзилга кузатилди (фото)


26/04/2021 - 12:02 985\nДевонхона мудири вакант лавозимига\nДевонхона мудири олий маълумотга (олий маълумот дипломи) ва иқтисодиёт соҳаси бўйича амалий тажрибага эга бўлиши;\nмазкур йўналишда 3 йилдан кам бўлмаган меҳнат тажрибасига эга бўлиши;\nдавлат тили, рус тилини мукаммал билиши, жумладан ҳужжатлар тайёрлашда ўзбек тили ва рус тилининг грамматик ва лексик воситаларидан тўғри фойдалана олиши;\nВазирликдан чиқувчи ҳужжатларнинг тўғри расмийлаштирилишини таъминлаш, Вазир номига келувчи хат-ҳужжатларни қабул қилиб олиш, уларни варақчага қайд этиш ва маълум қилиш учун топшириш;\nВазирилик департаментлари, бошқармалари ва бўлимлари иш юритиш хизмати ходимлари (Вазир ва унинг ўринбосарлари ёрдамчилари) ишларини назорат қилиш ҳамда уларга услубий-амалий ёрдам бериш;\n- кирувчи хат-хабарларни, Вазирлик реквизитлари ёзилган босмахона бланкаларини ҳисобга олиш;\n- Вазирликка келган хат-ҳужжатларни тўғри ҳисобга олиш, ўз вақтида isv.ijro.uz ва project.gov.uz электрон дастур орқали белгиланган тартибда электрон шаклда рўйхатга олиш ва таркибий бўлинмаларга юборишни ташкил этади.\n- меъёрий ҳужжатлар алмашинувини ташкил этиш бўйича амалий тавсиялар ишлаб чиқиш ва техник воситалардан самарали фойдаланишни таъминлаш, иш юритишда тугалланган ҳужжатларни архивга топшириш учун расмийлаштириш.\n- Қонунни бузиш ҳолатларини, уларни содир этишга имконият яратувчи сабаблар ва шарт-шароитларни бартараф этиш тўғрисида тизим ташкилотларида бажарилиши мажбурий бўлган тақдимномалар киритиш.\nЎзбекистон Республикаси Иқтисодий тараққиёт ва камбағалликни қисқартириш вазирлигининг ички меъёрий ҳужжатлари билан тасдиқланган Низомга мувофиқ Девонхона зиммасига юклатилган вазифаларнинг сифатли ва ўз вақтида бажарилишига, шунингдек, Ўзбекистон Республикаси қонун ҳужжатларига риоя этилишини таъминлашга шахсан жавоб беради.


04 апрел 2020, Тошкент вақти: 14:34\nЎзбекистонда чиқадиган газеталар.\n“Матбуот тарқатувчи” акциядорлик ширкати Ўзбекистонда чиқаётган нашрларга онлайн тартибда обуна бўлишни йўлга қўйди. Эндиликда газета ва журналлар обунаси учун Websum тўлов тизими, интернет-банкинг ёки Click мобил банкинг тизими воситасида пул тўлаш мумкин. Лекин бу имкониятдан ҳозирча фақат Ўзбекистон ичида бўлганлар фойдалана оладилар, холос.\n“Матбуот тарқатувчи” акциядорлик ширкати вакилининг Озодликка маълум қилишича, айни пайтда обуна учун тўловлар фақат ўзбек сўмида қабул қилинмоқда.\n- Валютада тўлов қабул қилиш учун ҳали тизимимиз тайёр эмас. Бунинг учун бизнинг банк ва чет элдаги банклар ўртасида ўзаро келишув бўлиши керак. Ҳозир бу бўйича ҳам ишлар олиб борилаяпти, - деди “Матбуот тарқатувчи” акциядорлик компаниясининг исмини ошкор қилмаган вакили.\nСуҳбатдошимизнинг айтишича, “Матбуот тарқатувчи” АК Ўзбекистонда чиқаётган газета ва журналларни дунёга тарқатиш учун ҳозир фақат русларнинг “Периодика” фирмаси билангина ҳамкорлик қилмоқда.\n- Россияда “Периодика” деган фирма бор. Шуларга [газета ва журналлар] рўйхатини тақдим этамиз. Улар бу рўйхатни ўз каталогига киритиб, дунё бўйича тарқатади, - деди “Матбуот тарқатувчи” АК вакили.\nИнтернет тармоғи бўйлаб қидирув жараёнида ўзбек нашрларини дунё бўйлаб тарқатиш билан шуғулланаётган St.Petersburgh ширкатининг “Вся Российская Периодика” саҳифасига дуч келдик. Аммо каталогига Ўзбекистонда чиқаётган 20 та нашр киритилган ва қароргоҳи АҚШнинг Нью-Йорк шаҳрида жойлашган бу ширкат таклиф қилаётган нарх қиммат бўлиб чиқди.\nМасалан, ширкат орқали “Вечерний Ташкент” газетасига бир йилга обуна бўлиш муштарийга 1920 АҚШ долларига, йилига 52 та сони чиқадиган “Ўзбекистон адабиёти ва санъати” газетасига обуна бўлиш эса хориждаги ўзбекка 738 АҚШ долларига тушади.\nҚиёслаш учун, “Ўзбекистон адабиёти ва санъати” газетасига бир йил обуна бўлиш учун тошкентлик ўзбек 70 минг 200 сўм (ёки қора бозор курси билан тақрибан 24 доллар), андижонлик ўзбек эса 84 минг 300 сўм (ёки қора бозор курси билан тақрибан 28 доллар) тўлаши лозим.\nБундан келиб чиқадики, ҳозир, дейлик, Жанубий Кореяда ишлаётган ўзбекистонлик бу газетага эга бўлиш учун Тошкентда яшаётган ватандошидан камида 30 баробар кўп пул тўлаши керак бўлади.\n“Хориждаги ватандошларга ўзбек нашрларини бевосита етказиб бериш имкони туғилса, яхши бўларди” деган “Матбуот тарқатувчи” АК вакилига кўра, бу ерда конвертация муаммосидан ташқари маҳсулотни чет элдаги обуначига етказиб бериш масаласи ҳам мавжуд.\nСуҳбатдошимизга кўра, ойига бир марта чиқадиган журналлар балки эскирмас, лекин ҳар куни чиқадиган газеталардаги хабарлар эгасига етиб боргунча эскириб қолиши мумкин.\nБундан ташқари, газеталар саҳифаларининг баъзан ортиб, баъзан камайиб туриши ҳам қўшимча муаммо келтириб чиқариши мумкин, чунки газета ва журналларни хорижга етказиб бериши лозим бўлган почта хизмати юборилаётган маҳсулотнинг граммига қараб нарх бичади.\n“Ўзбекистоннинг турли вилоятларида обуна учун фарқли нархлар белгиланганига сабаб нима?” деган саволимизга жавобан “Матбуот тарқатувчи” АК вакили бунинг ички харажатлар кам ёки кўплиги билан изоҳланиши айтди.\n- Нега деганда, бир хилларга биз самолётда оборамиз, бир хилларга машинада. Ёки бўлмаса, масалан, Сирдарёга ўхшаган кичик вилоятларимиз бор ва Навоийга ўхшаган ҳудудига дунёнинг иккита-учта давлати сиғадиган катта вилоятларимиз бор. Буларнинг ички харажатлари, асосан, транспорт харажатлари ҳар хил, - деди “Матбуот тарқатувчи” АК вакили.\nСовет пайтидаги “Союзпечать” ташкилотининг вориси бўлган “Матбуот тарқатувчи” акциядорлик компаниясини Ўзбекистонда даврий матбуотни тарқатиш бўйича монополист ташкилот дейиш мумкин. Бугунги кунда ширкат Ўзбекистон бўйлаб 250 дан зиёд номдаги газета ва 100 дан зиёд номдаги журнални тарқатиш билан шуғулланади.


Create Date 19 Iyul, Dushanba, 2021\nLast Updated 19 Iyul, Dushanba, 2021\n2021 йил 16 июль куни видеоалоқа ёрдамида “Ўзбекистон Лизинг Уюшмаси”нинг 2021 йилнинг 1-ярим йиллиги якунларига бағишланган йиғилиши ўтказилди. Йиғилиш давомида ҳисобот даврига якун ясалди ва мамлакатимизда лизинг бозорини ривожлантириш бўйича кейинги вазифалар ҳамда устувор йўналишлар белгилаб олинди.\n2021 йилнинг 1-ярим йиллиги якунлари бўйича республика лизинг хизматлари бозорида 44 та лизинг берувчи лизинг фаолияти билан шуғулланган, улардан 14 таси банклар ҳисобланади. Ҳисобот даврида лизинг амалиётларининг умумий портфели 5 трлн 430 млрд сўмни ташкил қилган. Бу даврда лизинг берувчилар томонидан 4 785 та янги лизинг битими тузилган, уларнинг ҳажми 1 трлн 269 млрд сўмни ташкил қилган, бу ўтган йилнинг шу даври билан солиштирганда 8,8% га ёки 102,7 млрд сўмга кўп.\nЛизингга берилаётган объектлар орасида 1-ярим йиллик якунлари бўйича қишлоқ хўжалик техникаси етакчилик қилмоқда, унинг умумий лизинг битимлари тузилмасидаги улуши 39,0% ни ташкил қилган. Иккинчи ўринда автотранспорт воситалари келмоқда, унинг улуши 29,7% ни ташкил қилган, технологик ускуналар улуши эса 21,6% га етган. Шунингдек лизингга қурилиш техникаси ва ускуналарини тақдим этиш билан боғлиқ битимлар ҳажми ҳам сезиларли бўлган – 7,6%. Ўз навбатида, лизингга кўчмас мулкни тақдим этиш кўрсаткичи ҳамон паст даражада бўлиб, у бор-йўғи 2,1% ни ташкил қилган.\nКўриб чиқилаётган даврда лизинг компаниялари орасида «O'zagrolizing» АЖ (456,2 млрд. сўм), СП АО «Uzbek Leasing International A.O.» АЖ ҚК (167,9 млрд. сўм), «Fincom Leasing Group» (157,4 млрд. сўм), «Kamaz Asia Leasing» МЧЖ ҚК (118,8 млрд. сўм) ва «Nano Lizing Kompaniyasi» МЧЖ (115,3 млрд. сўм) бозорнинг энг йирик иштирокчиларига айланган.\nБанклар орасида эса«Turkiston» ХАТБ (15,6 млрд. сум), «Orient Finance Bank» ХАТБ (8,0 млрд. сум), «Invest Finance Bank» АТБ (7,3 млрд. сум), «Davr-Bank» ХАТБ (6,4 млрд. сум) ва«Ipoteka Bank» АТИБ (2,8 млрд. сум) ҳисобот даврининг энг йирик лизинг берувчиларига айланди.\n2021 йилнинг 1-ярим йиллиги давомида амалга оширилган янги лизинг битимларида ҳудудлар орасида Тошкент шаҳри 23,7% улуш билан етакчи ўринда бормоқда, иккинчи ва учинчи ўринларни эса Қашқадарё ва Наманган вилоятлари мос равишда 8,8% ва 8,0% билан эгаллаган.\n19 Iyul, Dushanba, 2021 Leave a Comment on Пресс-релиз\nЎзбекистон Лизинг хизматлари секторининг таҳлили 2021\nНациональный перечень физических лиц, участвующих или подозреваемых в участии в террористической деятельности


Термиз туманидаги Отчопар майдонида ўтказилган вилоят Наврўз байрамидан репортаж – Сурхон тонги\nБош саҳифа / Жамият / Термиз туманидаги Отчопар майдонида ўтказилган вилоят Наврўз байрамидан репортаж\nМарт 20, 2019\tЖамият Изоҳ қолдириш 709 Кўрилди\nҲар баҳорнинг ўзгача жозибаси бўлади. Бу йил воҳамизга баҳор жуда эрта келди. Январь охиридаёқ бодомлар гулга кирди. Қир-адирларда бойчечаклар ҳаққа сано айтиб, бўй кўрсатди. Ариқ ва анҳорлар бўйида ялпизлар ниш уриб, мўъжизали кунлар — Наврўз яқинлигидан алиёр айта бошлади.\nЧорвадор ва деҳқонларимиз, ишбилармон ва тадбиркорларимиз ҳар дақиқани ғанимат билиб, ғаллазорларни ўғитлаш, суғориш ишларини бошлаб юборишди. Сурхон воҳасидаги фермерлар ёппасига эртачи чигит экишга киришди. Боғ-роғларга ишлов бериш, токзорларни очиш, мевали ва манзарали дарахтлар, гул кўчатлари ўт.азиш, ариқ ва зовурларни тозалаш, зиёратгоҳ ва қабристонларни ободонлаштириш, қишлоқ ва маҳаллаларни замонавий кўринишга олиб келиш, намунали уйлар, кўп қаватли турар жойлар бунёд этишда меҳнаткаш Сурхон аҳли ибратли ишларни амалга ошириб улгурди. Бошқача айтганда, сурхондарёликлар Наврўз байрамига жуда катта меҳнат совғалари билан ташриф буюришди.\nКўкламни, баҳорни, Наврўзни соғинган юртдошларимиз асосий томошалар соат 9 да бошланишига қарамай, эрта тонгданоқ Отчопар майдонига шоду хуррамлик билан кириб кела бошлашди. Мактаб ўқувчилари, олий таълим муассасалари талабалари тугул, нуроний отахону онахонлар узоқ-узоқдан осмонга парвоз қилаётган варраклар, маҳобатли ҳаво шарларини кўриб, карнай-сурнай садоларини эшитиб, юраклари энтикиб-энтикиб кетгани тайин. Етказганига шукрона айтиб, Наврўз сайлига ошиқаётган жигаргўшаларимни кўриб, масрурликдан муштдаккина юрак кўксимга сиғмаётганлигини ҳис қилдим.\nЯлпиз ҳидлаб дуолар қилган,\nБодом гули бобом кафтида\nҚиш аёзи бағрини тилган,\nМузлар эрир соғинч кафтида,\nНаврўз, сени соғиниб келдик,\nЯратганга сиғиниб келдик.\nНабираларини етаклаган, бўйнига қўндириб олган боболар ва оталар, солланиб келаётган келинчаклар, ёвқур йигитлару мунис оналарнинг юз-кўзларида, баҳор, Наврўз соғинчи, шукронаси шундоқ кўриниб турарди.\nБиз байрам сайлини отчопардаги энг баланд тепаликка олиб борадиган жойдан бошладик. Йўлнинг икки томонида дўппи ва атлас кўйлак кийган қизлар, зар чопонли йигитлар тизилишиб турибди. Улар қўшни давлатлар ва вилоятлардан келган меҳмонларни кутиб олишга сайланишмоқда. Йўлнинг ўнг томонидаги арчалар тагида барча туман, шаҳар “Баркамол авлод” болалар ижодиёти марказларининг бир-биридан чиройли кўргазмалари ташкил этилган. Бош трибунага етгач, янада ўнг томонга зинадан юқорилаймиз. У ерда замонавий тарзда қурилган айвонда тожик, рус, туркман миллий маданият марказлари вакиллари халқ амалий санъати намуналари кўргазмасини ташкил этган. Айвоннинг бир томонида эса Термиз ахборот технологиялари касб-ҳунар коллежи жамоаси юзга яқин таомларни шундай чиройли тайёрлашганки, кўрган кишининг ҳаваси келади. Сал пастроқда эса вилоят “Ҳунарманд” уюшмаси аъзолари баҳслашишгандек бир-биридан нафис, бир-биридан кўркам ва бежирим харидорбоп буюмларни тизиб қўйишган.\nБу ерда уюшманинг Денов бўлими кўргазмаси билан танишар эканмиз, 40 турдан ортиқ маҳсулотлар борлигига гувоҳ бўлдик.\n— Биз асосан қўлда тайёрланадиган уй-рўзғор буюмлари, миллий либосларни намойиш этаяпмиз, — дейди “Ҳунарманд” уюшмаси Денов туман бўлими раиси Қурбон Ниёзов. — Уюшмамизда 200 нафар ҳунарманд фаолият олиб боради.\nУлар орасида ўймакорлик, ганчкорлик, кандакорлик, зардўзлик, каштачилик билан шуғулланадиганлари ҳам бор. Қувонарлиси, туманимизда халқимизнинг қадимий миллий ҳунармандчилигига қизиқиш катта. Айни пайтда 350 нафар ёш йигит-қиз тажрибали устозларга шогирд тушиб, иш ўрганаётгани ҳам бу фикримга яққол исбот бўла олади.\nНаврўз кўргазмасига яхши ният билан ўз маҳсулотларини олиб келган юртдошларимиз орасида ёши улуғ кишилар кўпчиликни ташкил этиши кўнглимизга таскин берди. Чунки чевар онахонлар, қўли гул отахонлар ўз фарзандларига, набираларига, маҳалладошларига халқ амалий санъатининг ноёб сирларини ўргатишади. Эътиборимизни 70 ёшли онахон тортди.\n— Мен Қизириқ туманидан келганман. Келиним, қизим билан 20 турдан ортиқ эркаклар ва аёллар миллий либосларини тикамиз. Даромадимиз ҳам яхши бўлаяпти. Сифатли маҳсулотга ҳамиша харидор топилар экан, — дейди Ойшахон Абдураҳмонова.\nТермиз тумани “Жўйижангал” маҳалласидан уста тадбиркор Мухтор Холмўминов дўмбира, сандиқча, ҳар хил нақшдаги коса ва лаганлари билан иштирок этаётган экан. Муҳими, ўғиллари Жасурбек ва Нурбеклар билан биргаликда тайёрланган буюмлар музейлардаги экспонатлардан қолишмайди.\nСайилгоҳда вилоятдаги барча туманлар билан бир қаторда етакчи ташкилотлар, корхоналар, муассасалар ҳам ўз қўрғонларини намунали тарзда барпо этишган. “Жарқўрғоннефть” АЖ қўрғонига кирган томошабин бир лаҳза кўргазмалардан кўзини ололмай қолади.\n— Ходимларимиз кечаси билан сумалак қайнатишди, ош дамлашди. Ўтов ичида баҳорий миллий таомлар кўргазмаси ташкил этилган бўлса, ташқарида нефть қудуғи ва нефть қазиб олувчи минора ҳамда балиқчилик ҳовузи макети ўрнатилган, — дейди акциядорлик жамияти хотин-қизлар қўмитаси раиси Гулсара Ибрагимова.\nВилоятимизда фаолият юритаётган олийгоҳлар филиаллари қўрғони ҳақиқий музейни эслатади. Айниқса, афғон фуқароларини ўқитиш маркази жамоаси томонидан ташкил этилган қўрғон барчанинг эътиборини тортди. У ерда афғон, форс-тожик, ўзбек халқининг миллий қадриятларини акс эттирувчи ноёб экспонатларни кўрасиз. ТерДУ қўрғонини айланган киши эса воҳа тарихини уқиб, ўқиб чиққандай бўлади. Биргина университетнинг табиий фанлар факультети томонидан кўргазмага қўйилган экспонатлар ҳар қандай кишини ўзига ром этади.\nВоҳадаги туманлар томонидан ташкил этилган қўрғонлар ўзининг ранг-баранглиги, миллий руҳи, шарқона кўриниши, ўтовлардаги безаклари, асори-атиқалари билан ўзаро баҳслашаётгандай. Қизириқ қўрғонида онахонлар лапар айтишаётган бўлса, Бойсун қўрғонида бахшилар беллашуви авжида. Бу ерда тайёрланган Наврўз таомлари — сумалак, ҳалим, чучварадан тортиб, кўк сомсагача моҳир онахон ва отахонларнинг маҳоратидан дарак беради. Жарқўрғон, Денов, Шўрчи қўрғонларига ташриф буюрган қўшни давлат вакиллари ҳам бу ердаги ҳамма нарса бетакрорлигини эътироф этишди. Музработ тумани қўрғонида ҳеч бир жойда учрамайдиган дизайн ва безакни кўриш мумкин эди. Қўрғон ичидаги йўлакчалар, рамзий кўприклар, ариқчалар жиякларига яшил майса ўрнига ҳақиқий нишлаган буғдой қўйилган.\nСоат 10дан ошганда шундай катта ҳудуддаги отчопарда Наврўз сайлига келган юртдошларимиз сиғмай қолгандай туюлди назаримда. Бир томонда болалар бир-биридан нафис ва чиройли варраклар учириш билан банд. Бир томонда эса дорбозлар бор маҳоратини ишга солиб, томошабинларни ўзига чорлашмоқда. Бир томонда эса санъаткорлар баҳорни, тинчликни, дўстликни мадҳ этувчи қўшиқлар куйлашмоқда. Томошабинлар Тожикистон халқ артисти Жўрабек Муродов, юртимизнинг севимли ҳофизлари Илҳом Фармонов, Сардор Мамадалиев, Алишер Файз, Севара ҳамда Бойсун, Термиз, Сариосиё, Шўрчи, Денов, Жарқўрғон туманлари халқ дасталари жамоалари томонидан ижро этилган қўшиқ ва рақсларга жўр бўлишди.\nКураш эса кечгача давом этди. Қадимдан курашсевар халқимиз Алпомишлар баҳсини жойларидан жилмасдан томоша қилишди. Ниҳоят, навбат бош совринга келди. Қашқадарёлик Шерали полвон Жўраев Самижон Убайдуллаев билан гиламга чиқди. Кескин беллашувлардан сўнг воҳадошимиз Самижон Убайдуллаев ўзининг маҳоратини намойиш этди. Шундай қилиб бош соврин “Нексия-3” автомобили калитини вилоят ҳокими вазифасини бажарувчи Баҳодир Пўлатов Самижон Убайдуллаевга тантанали суратда топширди. 35 миллион сўмлик ҳўкиз эса Шерали Жўраевга насиб этди. Бойсунлик Шуҳрат Тўрабоев ҳақли равишда нортуяни қўлга киритди. Байрамда ташкил этилган кураш яна бир карра барча полвонларнинг куч ва маҳоратини, эпчиллик ва матонатини минглаб курашсевар инсонлар ҳузурида синовдан ўтказди.\nШуни мамнуният билан айтмоқчимизки, ташкил этилган қўрғонлар, фольклор жамоаларнинг чиқишлари, миллий халқ ўйинлари, баҳорнинг тансиқ таомлари, ҳунармандчилик буюмлари кўргазмалари анъанавий тарзда ҳакамлар томонидан баҳоланди. Танловда Шеробод ва Жарқўрғон туманига биринчи, Термиз ва Шўрчи туманига иккинчи, Ангор ва Музработ туманига учинчи ўрин насиб этди. Қўрғонлар танловида ғолиб бўлганлар 100, 70, 50 миллион сўм пул мукофоти билан тақдирланадиган бўлишди. Вилоят ҳокими вазифасини бажарувчи Баҳодир Пўлатов байрам сайлини уюшқоқлик билан ўтказишгани учун барча туман, шаҳар ҳокимликлари, йирик корхона ва ташкилотлар, таълим муассасалари раҳбарларига ташаккур билдирди.\n— Бу галги вилоят Наврўз байрами тадбирлари ҳар доимгидан ҳам чиройли ва файзли бўлди, — дейди “Нуроний” жамғармаси Музработ туман бўлими раҳбари Парда Худоёров. — Айниқса, кураш жуда қизиқарли ўтди. Қўшни давлатлар ва вилоятлардан келган полвонлар маҳоратига яраша тақдирландилар. Яна бир ўзгача жиҳати, минг-минглаб Наврўз иштирокчилари учун ўнлаб жойларда яхна ичимликлар, умумий овқатланиш нуқталари, қишлоқ хўжалиги ва саноат маҳсулотлари ярмаркалари ишлаб турди. Бу эса сайлга келган юртдошларимиз учун жуда катта қулайликлар туғдирди. Айниқса, бу томони Учқизил қўрғони бурилишидан, бу томони Фаёзтепадан байрамга келиб-кетувчилар учун ўнлаб автобуслар қўйилганлиги ҳамма учун маъқул бўлди.\nҚўлларида шар, гуллар кўтариб олган болакайлар ота-оналари, бобо ва момолари ҳамроҳлигида кечгача турфа мусобақалар ва томошаларни кўриб, роса мириқишди. Наврўз сайли расман поёнига етган бўлсада, унинг шукуҳи дилларда, элларда ой охиригача давом этади. Нуроний отахон ва онахонларимиз бу сайлни рисоладагидек уюштирганлари учун вилоят, туман раҳбарияти, ташкилотчилар, ҳомий ва фаоллардан миннатдор эканликларини изҳор этишди. Биз ҳам уларнинг дил сўзлари шундай улуғ ва муборак кунларда ижобат бўлишини, юртимиз тинч, хал қимиз фаровон, муҳтарам Юртбошимиз бошлаган улкан ислоҳотлар, баракатли поёнига етишини Яратгандан тилаб қоларканмиз, эзгу ниятларимиз беихтиёр мисраларга кўчди:\nНиятингиз бўлсин ижобат,\nЮрт қозони қайнасин доим,\nВатан Каъба — қилгум ибодат,\nТўрт кўз тугал бўлсин, Оллоҳим!\nНаврўз сени соғиниб келдик,\nОлдинги Баҳорнинг ҳар дами ғанимат\nКейинги Ғолибжон энг ёш бахши


"Пахтакор" — "Қўқон-1912". Учрашув превьюси\n12 октябрь, 2017, 11:21\n14 октябрь куни "Пахтакор" Олий лиганинг 24-турида Тошкентда "Қўқон-1912" жамоасини қабул қилади.\nМавсумни яхши ўтказаётган қўқонликлар сафида ҳимоячи Акмал Холмуродов дисквалификация туфайли ўйинни ўтказиб юборади. Ушбу жамоа таркибида "Пахтакор"нинг бир қатор собиқ аъзолари майдонга тушишлари мумкин.\nОлий лига тарихида клублар 23 бор тўқнаш келишган. 13 беллашувда "Пахтакор" зафар қучган. 5 тадан учрашув дуранг ва рақибнинг ғалабаси билан тугаган. 65 тўп киритган "Пахтакор" ўз дарвозасидан 35 гол ўтказиб юборган.\nТошкентдаги охирги 8 ўйинда "шерлар" устун келган. Қўқонликларнинг сафардаги ягона ғалабаси 1994 йилда кузатилган. "Шерлар" ҳисобида ўз майдонида 10 ғалаба ва 1 мағлубият мавжуд.\nБеллашувни Вадим Агишев бошчилигидаги ҳакамлар гуруҳи бошқариб бориши маълум қилинди. У ҳозиргача олий лигада "Пахтакор" иштирокидаги 12 учрашувда ҳакамлик қилган. Тошкентликлар шулардан 8 тасида зафар қучган, бир марта дуранг ўйнаган ва 3 бор мағлубиятга учраган. Жорий мавсум "Сўғдиёна", "Бухоро" ва "Металлург"га қарши ўтган ўйинларни Агишев бошқарган. Ҳар уч беллашув "Пахтакор" ғалабаси билан якунланган.\nҲакамлар: Вадим Агишев (Тошкент), Набир Рўзимов (Тошкент), Баҳодир Баҳромов (Тошкент), Аскер Нажафалиев (Тошкент).


“Каражич Сараевони ўлдирган”\nРадован Каражич ўзининг Паледаги (Югославия) қароргоҳида, 1993 йил январи.\nБосния сербларининг собиқ етакчиси Радован Каражични охирги марта 1992 йилнинг августида Лондонда бўлиб ўтган тинчлик конференциясида кўрганман. Ўша пайтда Oslobodjenje кундалик газетаси мухбири эдим. Конференция Европа Иттифоқининг уруш ҳали тўлиқ кучга кирмаган Болқон ярим оролида тинчлик ўрнатишга қаратилган уриниши эди.\nМақола-блог муаллифи Гордана Кнезевич.\nСараевога қайтиб келганимдан кейингина аслида нима бўлаётганини англаб етдим. Серблар бир қўли билан тинчлик ўрнатиб, иккинчиси билан уруш олиб бораётган экан. Содир бўлаётган вайронагарчилик ҳақида Лондонда ҳеч ким хабар топмаслиги учун Сараевода электр токи ҳам, телефон хизмати ҳам йўқ эди.\nБир ҳафта уруш зонаси ташида юрганимдан кейин бутунлай бошқа жойга қайтдим.\nСараевонинг мавритан услубига яқин стилда қурилган, дунёга ном таратган кутубхонаси ёқиб юборилган, у ерда сақланган 700 дан ошиқ қўлёзма бир умрга йўқотилган эди. Газетамизнинг 1980-йиллар бошида қурилган қўшалоқ биноси бир ҳафта давом этган ҳужумлар натижасида вайрон бўлган эди.\nOslobodjenje газетаси ходимлари орасида серблар, хорватлар, мусулмонлар, яҳудийлар бор эди. Урушдан аввал ҳамкасбларимнинг кўпи қайси миллатга мансуб эканлигини билмас эдим. Аммо буни тезда билиб олишга мажбур бўлдим.\nOslobodjenje газетасининг Каражич ҳужумига учрашига унинг Босниянинг бошқа ерларига ўхшаб кўп миллатли эканлиги сабаб бўлган. Каражич дунёсида эса ҳамжиҳат ҳаётнинг барча белгилари йўқ қилиниши керак эди.\nБино тепасида газета номи ҳам лотин, ҳам кирилл ҳарфларида ёзилгани бизни осон ўлжа қилиб қўйган эди. Айнан шу ёзувларга биринчи ўқ узишган.\nКаражичга кўра, бизнинг “жиноятимиз” одамларни ажратмаганимиз, бирга туришни хоҳлаганимиз, газетамизни бир-биримизнинг миллатимизга эътибор бермай, биргаликда чоп этганимиз бўлган.\nБирданига болаларим “аралаш никоҳ” фарзандларига айланди. (Турмуш ўртоғим хорватдир.) Ўша пайтда 13 ёшда бўлган ўғлим укасига даҳшат билан: “Онамиз серб эканлигини биласанми?” деган эди.\nБолаларимиз югослав ўлароқ улғайган эди ва бошқаларнинг миллати уларни қизиқтирмасди. Улар ҳатто ўз ота-оналарининг миллатига катта қизиқиш кўрсатишмаган эди. (Уларни “Монополия” ҳамда “Риск” ўйинлари кўпроқ қизиқтирарди.) Аммо ҳар кеч Каражични телевизорда кўрар эканлар, улар оналари зўравон айирмачилик тарофдори бўлмиш бу киши билан бир миллат вакили бўлишни истамас эдилар.\nЧунки айнан серблар шаҳарни барбод қилаётган эди.\nДеярли 1500 кун давом этган портлаш ва ўқ узишлар нафақат 14 минг киши умрига зомин бўлди, балки шаҳарнинг кўп миллатли тузилишига ҳам барҳам берди.\nКаражичнинг буюк режаси “этник тозалаш” эди. Унга кўра, серблар Сербия Республикасига кетиши, хорватлар ғарбий Герцеговинада қолиши, мамлакат ўртаси эса мусулмонларга берилиши керак эди.\nМен омади чопганлардан бўлдим. Сараево қамали бутунлай кучга киришидан аввал AFP журналисти ёрдамида уч боламнинг иккисини шаҳардан чиқаришга муваффақ бўлдим. (Энг ёш фарзандим мен ва турмуш ўртоғим билан шаҳарда қолди.)\nҲа, Сараево кутубхонаси кейинчалик халқаро ёрдам билан қайта тикланди, Oslobodjenje иморатини маҳаллий тадбиркор сотиб олиб, қайта таъмирлади. Ҳа, Сараевонинг катта қисми кейинчалик қайта тикланди, йўллар янгидан ётқизилди, кўприклар тузатилди. Аммо Сараевонинг ажойиб кўп миллатли руҳи ҳеч қачон қайта тикланмади.\nАгар судья бўлганимда, Каражичга шаҳарни ўлдиргани учунгина бир умрлик қамоқ жазосини берган бўлар эдим.


Андижон ва Бухорода беморларнинг навбатдаги гуруҳи соғайди\n14:07 / 20.04.2020\nСоғлиқни сақлаш вазирлиги Андижон ва Бухоро вилоятларида коронавирусдан даволанаётган жами 13 нафар бемор соғайгани ҳақида маълумот берди. Айни вақтда Ўзбекистонда коронавирусдан тузалган беморлар сони 238 нафарга етди.\nАндижон вилояти юқумли касалликлар шифохонасида навбатдаги 2 нафар коронавирусга чалинган бемор бутунлай соғайди. Улар вилоят соғлиқни сақлаш бошқармаси масъуллари иштирокида реабилитацияга кузатилди.\nТузалганлардан бири, 39 ёшли аёл Хўжаобод туманидан бўлса, иккинчиси 51 ёшли аёл Андижон шаҳридан. Ҳар икки бемор ҳам коронавирус инфекциясига чалинган беморлар билан мулоқотда бўлиб, касалликни юқтириб олишган.\nВилоят юқумли касалликлар шифохонасидан шу пайтгача 11 нафар бемор соғайган бўлса, эндиликда улар 13 нафарга етди.\nБугун Бухоро вилояти кўп тармоқли тиббиёт марказидан яна 11 нафар коронавирус инфекциясига чалинган бемор буткул соғайди. Улар вилоят соғлиқни сақлаш бошқармаси масъуллари иштирокида реабилитацияга кузатилди.\nБухоро вилояти бўйича шу пайтга қадар 57 нафар бемор соғайган бўлса, эндиликда улар 68 нафарга етди.\nАйни пайтга қадар Ўзбекистон бўйлаб коронавирус инфекциясидан жами 238 нафар бемор тўлиқ соғайди.\n18:56 / 22.05.2020\nШавкат Мирзиёев Андижон вилоятида қурилаётган янги уйлардаги қурилиш сифатини танқид қилди\nХонободда яна бир санаторий қурилади, ҳудуд Фарғона водийсининг «Туризм маркази»га айлантирилади


NYT: Трамп Россия билан боғлиқ суриштирувларга қарши яна бир адвокатни ёллади\n22:57 / 15.07.2017\nФото: Jerry Cleveland/The Denver Post, via Getty Images\nАҚШ президенти Дональд Трамп Россия расмий вакиллари билан эҳтимолий алоқаларига доир суриштирув ишларида ўз манфатларини ҳимоя қилиши учун яна бир обрўли адвокат – Тай Коббни ёллади. Кобб Вашингтондаги Hogan Lovells адвокатлик идораси ходими бўлиб, бу масалада давлат раҳбарининг шахсий юристи Марк Касовицга ёрдам беради. Касовиц ўзига топширилган мажбуриятларни уддалай олмаяпти, деб ёзади The New York Times нашри.\nНашр манбаларига кўра, Коббнинг ёлланганига доир хабар Ой уй улкан енгиллик билан қабул қилинган. Тай Кобб бир вақтлар прокурор лавозимида ишлаган ва Америка адлиясининг фахрийси ҳисобланади. Оқ уй девони фикрича, бу мутахассис Трампни ўз режалари ва қарорлари ҳақида ёрдамчиларини олдинроқ хабардор қилишга ишонтира олади. Шу билан, ходимларнинг мураккаб вазиятга тушиб қолишлари барҳам топади ва улар журналистларга АҚШ етакчисининг у ёки бу қадами хусусида изоҳ беришга мажбур бўлишмайди.\nThe New York Times газетаси ёзшича, Касовицга нисбатан қараш шуки, у Вашингтонда эмас, қатъий равишда Нью Йоркда ишлайди. Бу юрист Трампга ҳафтасига 7 кун вақтини ажрата олмайди. Бундан ташқари, Касовиц Трампни Россия билан алоқаларга боғлиқ ишда ҳимоя қилмасликни тавсия қилган кишини ножоиз иборалар билан таҳдид қилиб, ўз обрўсига путур етказди.


Америка жазирамаси. 147 миллион кишига фавқулодда...\n20.07.2019 09:27 0 2664\nАҚШ аҳолисининг қарийб тенг ярми жуда кучли иссиқ ҳаво зонасида қолмоқда, шу муносабат билан кеча, жума куни Фавқулодда вазиятлар бўйича федерал агентлик (FEMA) аҳолини огоҳлантирди.\n«АҚШнинг марказий ва шарқий қисмидаги 147 миллион аҳолига жазирама хавф солмоқда», — дейилади хабарда.\nМаълумот учун: АҚШнинг аҳолиси — 320 миллион киши.\n— National Weather Service (@NWS) 19 июля 2019 г.\n«Жазирама иссиқ дам олиш кунлари Буюк текисликлар ва Ўрта ғарбдан тортиб шарқий қирғоқбўйигача давом этади. Иссиқ ва нам ҳаво бирлашиб хавфли вазиятни юзага келтириши мумкин. Унутманг, об-ҳаво билан боғлиқ ўлимларнинг бош айбдори АҚШда — иссиқ ҳаво», — агентлик «Twitter»да ана шундай хабар қолдирди.\nБугун, шанба куни Цельсий бўйича Вашингтонда — 38, Нью-Йоркда — 36 даражагача иссиқ бўлиши кутилмоқда. Бироқ муаммо фақат кундузги ҳавода эмас, кечаси ҳам ҳаво ҳарорати тушмаяпти. Шанба кечаси ҳарорат 26 даража бўлиши кутиляпти, аммо намлик ўта юқори бўлгани учун бу 32 даражадек таъсир кўрсатади.\nАҚШ об-ҳаво жазирама фавқулодда вазият\nЖамият 25/01, 09:22


МУСОФИР АЁЛНИ ЭРИГА МАКТУБИ » Tarjima kinolar 2020-yil premyera kinolari, Jangari kinolar Uzbek tilida\nBoshiga qaytish » МУСОФИР АЁЛНИ ЭРИГА МАКТУБИ\n«МУСОФИР АЁЛНИ ЭРИГА МАКТУБИ!»\n(ИФФАТГА ҚЎЙИЛГАН ҲАЙКАЛ)\nАёл гуноҳ қилса, бунга эркак ҳам айбдордир.\n(Шотланд халқ мақоли)\nМана сиз сабабли бегона юртларни кезиб, номаҳрам эркаклар орасида ишлаб юрибман...\nТўғри, бунга ўзим рози бўлдим. Чунки оилавий муаммоларимизга сиз бирор ечим тополмагач, мен шундай хатарли сафарга отландим. Қарзларимиз бўйнимиздан ошиб, қарз эгалари остонамизда туну кун қўриқчилик қилишларига қарамай, сиз масъулиятни бўйнингизга ололмадингиз. Мен эса лоақал уч болам қийналмаслигини истаб, ўзга юртда мардикорликка чиқдим...\nИстанбулга келганимдан буён ҳар қандай қийинчиликларга дош бериб ишлаётган эдим. Аммо бугун ҳаммасига тупуриб, уйга, ўз юртимга, болаларим бағрига қайтишга қарор қилдим. Сабаби пул топаман деб, энг қимматли нарсаларимдан айрилишни истамайман. Юртимга қайтгач, майли фаррош бўлай, кўча супурай, майли кимнингдир эшигида чўри бўлай, фақат аёллик шаъним, ор-номусимга доғ туширмасам, бўлгани...\n...Мен ишлаётган кафе хўжайини уйини тозалаб беришимни, эвазига яхши ҳақ тўлашини айтди. Иккиландим, аммо ишлаб пул топишга бўлган эҳтиёжим унинг таклифини қабул қилишга ундади. Вазифаларимни тушунтиргач, ортига қайтди. Ишга киришдим. Аммо негадир кўнглим жуда ғаш торта бошлади. Эндигина юмушларни тамомлаб бўлгандим ҳамки, кўча эшикдан уй эгаси кириб келди. Ойнадан унинг эшикни қулфлаётганини кўриб қолдим. Кўнглимдаги ғашлик ортди. Бурилиб улгурмасимдан келиб, белимдан қучди. Дод солиб эшик томон отилдим. У эса:\n– Сени илк кўрганимдаёқ ёқтириб қолдим. Аёлим билан ажрашганман. Гапларимни эшит, илтимос! Мен билан қол, сени бахтли қиламан, – деди.\n– Мен эрли аёлман! – тилимга келган биргина жумла шу бўлди. У турган ерида қотиб қолди. Дарҳол мени қўйиб юборди. Таажжуб билан:\n– Эрим, болаларим бор... Эрим бўлмаганида ҳам менга номаҳрамсан! Худодан қўрқмайсанми? – дедим-да, қулфни очибоқ, бор кучим билан кўчага отилдим. Ғира-ширада югуриб кетарканман, ортимдан унинг овози келди. Бироқ тўхтамадим, қайрилиб ҳам қарамадим. Аммо қанча югурмай, у менга етиб олди, тиз чўкканча:\n– Тўхта, буни кийиб ол! Мени кечир... Кечирдим, деб айт? Истасанг, эртагаёқ юртингга жўнаб кетишингга ёрдам бераман. Фақат кечирсанг, бўлгани! Бу иш қиёматга қолмасин?..– дея ялинди.\n... У ваъдасида турди – ниҳоят учоқдаман. Йиғлаётганимни билдирмаслик учун рўмолчамни ахтараркан, бармоқларим букланган қоғозга тегди. Ажабландим. Хат экан. Орасига солиб қўйилган “кўкқоғоз”ларни кўриб, ҳаммасини тушундим. Хат қисқагина эди:\nБундан кейин бегона юртларга ҳеч қачон ёлғиз борма...\nШуни билки, юрагимга ҳайкал ўрнатиб кетдинг – номуснинг ҳайкалини, иффатнинг ҳайкалини...”\n– Мана юрагимни тошдек босиб ётган, ҳеч кимга айтолмаган сирларимдан воқиф бўлдингиз. Буларни ёзишингизни истайман. Эҳтимол кимгадир фойдаси тегар? Эримга ўхшаган эркаклар ўқиса, ибрат олар? Чет элда ишлашга бориб, қийинчиликдан қочиб, фаҳш йўлни танлаётган аёлларнинг йўлдан қайтишига туртки бўлар? Эрим ҳам ўқиб қолар?– деди у.\n– Дугонангизнинг эри ҳатто ор-номусга ҳам ҳайкал ўрнатиш мумкинлигини, бу ҳайкал фақат Аллоҳдан қўрқувчи қалблардангина жой олишини афсус, билмайди. Аллоҳ ўрнатган ҳалол-ҳаром чегараларидан ҳам ғафлатда. Билганида, у ҳам тавба эшигини қоқиб, нафси амморасини енгиш илинжида истиғфор арқонини маҳкам тутган бўлармиди... – дея олдим.\nҲар гал Истанбул кўчаларида ялангоёқ ҳолда номусини опичлаб югураётган ожиза ёдимга тушса, аччиқ ҳақиқатга йўғрилган: “Аёл гуноҳ қилса, бунга эркак ҳам айбдордир” мақолини беихтиёр эслайман. Кўз ўнгимдан эса минг бир тоифага мансуб аёллар бирма-бир ўта бошлайди:\n– биргина тун ҳамда бокиралиги эвазига тонгда “кино юлдузи” бўлиб уйғонган “малика”лар...\n– карьера ҳамда машҳурлик илинжида режиссёрининг нафақат пинжидан, ҳатто тўшагидан бошпана топган баъзи тележурналистлар...\n– Бозордаги дўконларини хорижий моллар, чўнтагини эса пуллар билан тўлдириш истагида чет элларга бориб, бешюлдузли меҳмонхоналарда номаҳрам тижоратдоши билан битта хонада тунаётган “тадбиркор” аёллар...\n– овози борлигига ҳатто ўзи ҳам ишонмайдиган, лекин қоматию ясама – бўяб-бежалган совуқ рафторини реклама қилиш, продюссерининг битта ишораси билан унга нима кераклигини илғайдиган ва сўзсиз бажо келтириш эвазига санъат осмонида “чақнаётган” “юлдузча”лар (Илоҳо, бундай “юлдуз”лар битта қолмай тўкилиб тушиб, осмонимиз майли юлдузсиз, лекин мусаффо қолсин!)...\n– “Аввал диван, кейин экран” деб аталувчи ёзилмаган жирканч қоидага амал қилиш билан телеэкранлардан тушмай келаётган, на қалами, на фикри бўлган айрим телебошловчилар...\nинтернет тармоқларида уч-тўрттадан профилга эга, лекин эри унинг фақат биттагина профилини кузатиш ҳуқуқига эга бўлган (Аслида, бу ҳуқуқдан ҳам маҳрум этилмаганликларининг ўзи бир бахт! Шундай аёлларнинг эрлари мабодо хотинининг қолган профилларида жойланган суратларини кўрганида, “Воҳ! Бу ҳурлиқо ким бўлди?!” дея аниқ севиб қолишларига заррача шубҳа қилмайман!) “соҳибжамол”лар...\n– хорижга ишлаш учун боргач, эри тирик ҳолда, тип-тирик эрини ўлдига чиқариб (“кўмиб келиб”) ёхуд у билан ажрашганини эълон қилиб, чет эллик бирор пулдор билан яшаётган ва юртига қайтгач, яна ҳеч нарса кўрмагандек, “тирилиб кетган” эрига хотин бўлиб кетавераётган баъзи аёллар...\n– уйида битта, кўчада яна битта эри бўлган “қўшэрли” хотинлар...\n– адабиётнинг “а ”сини, шеъриятнинг “ш”сини тушунмасдан туриб, “ака”ларининг дастаги билан катта адабиётга “кириб келган ижодкор”лардан то ишқий саргузаштлари воситасида бирор мансаб курсисини банд этган “хоним”ларгача...\nКўнгилни беҳузур қилувчи ушбу рўйхатни давом эттиришни истамайман.\nФақатгина сўзим сўнггида айрим саволларимга жавоб олишни истайман:\nАгар шундай бўлса, қора тунда қоп-қора тошнинг устидаги қора қумурсқани кўришга,оёқ товушларини эшитишга қодир бўлган Зот сизга жаннатини мукофот этсин! ✔🇺🇿https://t.me/TushlarTabiri2020🔚✔\nНазвание:: МУСОФИР АЁЛНИ ЭРИГА МАКТУБИ\n- Алло! - Алло! Жаҳонгирни рақамими бу? - Ҳа. Ассаламу алайкум. Эшитаман сизни! - Қуръон тарқатяпсизлар-а?\nКеча уйга жуда кеч қайтдим – деб ҳикоя қилади бир йигит. – Кўпқаватли уйимиз ховлисида жой қолмагани учун қўшни бинонинг яқинига машинани қўйдим.\nБу воқеа Бакуда юз берганди\nЭй рафиқам.. Менга, сенинг ширин ва оҳиста шивирлашларингни эшитишни хуш кўрадиган эркак, деб қарагин.


ЭРКА ҚИЗИМНИНГ НИКОҲ ТЎЙИ - 27 Июля 2012 - ..::MuxliS.Biz.Uz::..\nВоскресенье, 01.08.2021, 14:44 Приветствую Вас Гость | RSS\nГлавная » 2012 » Июль » 27 » ЭРКА ҚИЗИМНИНГ НИКОҲ ТЎЙИ\nЭРКА ҚИЗИМНИНГ НИКОҲ ТЎЙИ\nГарчи ибодат қилиб турсам-да, даҳшатли қўрқувдан юрагим ларзон. Қизи куёв гўшангасида қувончли ва шу билан бирга таҳликали илк кечани ўтказаётган лаҳзаларда ҳеч бўлмаганда, турли-туман шубҳаю гумонларга бориб, изтироб чекмаган биргина онаизор топилармикан? Илк кечасига қадар бокиралигини сақлай олмаган қизлар оз дейсизми? Ана шундай қизнинг ота-она, қариндошларининг покиза номларига қора доғ тушириб, уйига шармандаларча қайтишидан қўрқмайдиган она қайда бор? Нохуш ҳолатлар юз берганда, эл ичида бош кўтара олмай азиз Ватанини тарк этиб, ўзга юртларга кўчиб кетган, мен гувоҳи бўлган бадном оилалар оз эмас.\nШукрки, бўлажак куёвим ажойиб инсон. Ёши 28да, қизим эса ундан 6 ёш кичик. Қизимнинг сепи дуруст. Куёвимиз томондан ҳеч қандай эътироз бўлмаслигига аминман. У биздан нақд 200 рупий олади. Ундан ташқари, берадиган олтин, бриллиант, кумуш тақинчоқлар ва янги сарполарни айтмайсизми? Бир нарсага ишончим комил: қизим ғурур билан бош кўтариб, янги оилага киришга ҳақли. Чунки оилага қашшоқ инсон сифатида кириб бормайди.\nҚизим туғилган кундан бошлаб, отаси билан мен унинг сепини ғамлашга киришганмиз. Уни рисоладагидек узатиш учун ягона ўғлимизни кўп нарсадан маҳрум қилганмиз. У қўли гул бўлишига қарамай, дурадгорлик асбобларини олиб бермаганимиз учун устахона очолмай армонда қолди. «Доимо уни ўйлайсизлар», деб нолийди ўғлим. Ўзи жуда ҳам қайсар, тоқатсиз. Опаси бир эмас, иккита бўлганда нима қилар эди, деб ўйлайман.\nҚизим гўзал эмас, аммо унда уй бекалигини уддалай олиш ва болапарвар она мақомини оладиган гўзал фазилатлар бор. Cуртмадан ялтираб турган қора сочлари силлиқ қилиб таралган, юзи ҳуснбузар ва тошмалардан холи. У қорачадан келган, аммо бу эри учун ҳеч қандай аҳамият касб этмайди. У эрига садоқатли бўлиб кўпгина ўғил фарзандларини ҳадя қилса бас. Пазандалигини айтмайсизми?\nНиҳоят, кутилган кун етиб келди. Эрта тонгданоқ кокосли пальмага осилган кучланишли радиодан таралган мусиқа бутун қишлоқни уйғотди. Хабарчини юборишга ҳожат йўқ. Ҳаял ўтмай, меҳмонлар ташрифи бошланди. Бировлар патнисга пул солса, бошқалар таъзимда турган болаларнинг отасига совғалар улашмоқда.\n- Совғаларингиз муҳим эмас, - дейди у назокатли эҳтиром билан. - Сиз азиз меҳмонларни қизимиз тўйида кўрганимиздан бахтлимиз.\nЎзим ёрдамга келган қўшниларимга турфа неъматларни ташиш, столларни оралаб, меҳмонларни зиёфатга таклиф қилишни буюриб, қизим ёнидан жилмай ўтирибман. Қизимнинг келинлик либосларига назар соламан. Бошидаги оппоқ шоҳи ёпинғич жуда узун. Суратга тушиш учун бораётганда, ортидан икки қиз этагини кўтариб боради. Эгнидаги сари шу қадар жозибалики, унга қадалган олмос мунчоқларнинг жилосидан кўзлар қамашади. Оёғидаги отаси шаҳардан келтирган кумуш туфлисига барча ҳавас билан боқади. Аммо болалигидан далада, деҳқончиликда оёқ яланг ишлашга одатланган қизимга бу баланд пошнали туфли азобдан ўзга нарса эмас. Шу боис қизим юра олмаслигини ўйлаб лабларини тишлаб ўтирибди.\n- Ана, куёв билан қудалар келишяпти, - деди ҳовлиққанича ҳазилкаш аёл.\nУларнинг қўлида гулдаста ва бетель (қалампирдошлар оиласига мансуб ўсимлик, япроғи сақичдек чайналади) япроқлари билан дхоби (совчи) тўшаган пояндозни оҳиста босиб келишяпти. Куёв ёнида неча киши келаётганини билиш учун бетель япроқларини санай бошладим.\n- Санашнинг ҳожати йўқ. Одамларимиз кўп, -деди куёвнинг тоғаси.\nКуёвнинг дўсти менга гулдаста узатди. Куёвга боқар эканман, қалбим ғурур ва ифтихор билан тўлиб-тошди. У баланд бўйли, сарвқомат, кенг елкали - асл йигитлардан. У ҳам қизимдек қорачадан келган. Юз-кўзларида меҳр нури порлаб турибди. Устидаги сарполари нақадар жозибали, ярашиқли. Аммо ҳар жиҳатдан тўкис куёвимнинг бир камчилиги бор: бир кўзи ғилай. «Ғилай кўзли инсон бахт келтиради», дейдилар. Авваламбор, у бадавлат ва энг муҳими, гўзал фазилатларга бой инсон.\nБир вақт ўғлим удумга кўра, поччаси олдига тиз чўкиб, оёқларини юва бошлади. Бу мулозамат учун куёв қайнисига тилла узук ҳадя қилди.\nКелин-куёв никоҳ маросими ўтказиладиган саҳнага чиқдилар. Дхоби саҳнага гуруч сепишни ҳам унутмади. Келин-куёв саҳнага икки рупийга тенг танга сочишди. Никоҳ дуоси ўқилгач, дхоби меҳмонлар даврасини ёриб ўтиб, куёвга етти марта таъзим айлаб, унга бетель япроғини берди. Куёв япроқни келинга, у эса менга (онасига) узатди. Бу тўй маросимининг энг қизғин лаҳзаларининг бошланишига ишора бўлди. Қизим 22 йиллик туз-насибали уйини, ота-онасини тарк этиб, шаҳзодаси уйига кетади.\nБиз ота-она ва қариндошлар юзимизда куйдиргидек оққан кўз ёшларимиздан шўрланган лабларимиз билан қизимизни қучиб, ўпиб хайрлаша бошладик. Хўрсина-хўрсина кўз ёшларимизни артгач, дхоби энг муҳим вазифани бажарди. У ғурур ва ифтихор билан оппоқ мато тасмаси - холуни келтиргач, куёв уни қизимнинг белига боғлади. Тасманинг биргина оппоқ покиза кўринишиёқ юрагимни қинидан чиқара ёзди. Акам (келиннинг тоғаси) куёвнинг чап, келиннинг эса ўнг қўлларидаги жимжималоқларини қўшиб, заррин ип билан боғлаб, тугун устидан сув қуйди. Сўнг учаласи саҳнани уч марта айланиб чиққач, никоҳ маросими якун топди.\nБиз қизимизнинг янги оиласига совға улашишни бошлаб юбордик. Куёвга тегишли 200 рупий, келинга эса олтин, гавҳар, кумуш тақинчоқлар, кийим-кечак ва ётоқ гарнитур совға қилдик. Совғалардан ҳайратда қолган қуда томондан кимдир: «Совғалар кутганимиздан ҳам соз ва зиёда бўлди», деб миннатдорчилик билдирди.\n- Бўлдиларингми? Чиқайлик энди, - буюрди кимдир.\nҚизим кўз ёшлари билан бўйнимга осилди. Иккаламиз бир-биримизни қучиб, бир вужудга айлангандай бўлдик. Наҳот абадий жудолик бўлса?!\nКети кўринмас автомобиллар занжирида куёв хонадонига бораяпмиз. Бизни кетма-кет отилган мушаклар остида кутиб олдилар. Ажойиб ноз-неъматлардан букилган столлар атрофидан жой олдик. Кенг хоналардаги нодир жиҳозлардан ҳайратда қоласан киши. Бу шоҳона хонадонда қизимнинг бахтли яшашига шубҳа йўқ. Меҳмонлар катта конвертларда куёвга пул ва қимматбаҳо совғалар улаша бошладилар. Унинг онаси эса бу манзарани диққат билан кузатиб турибди. Назаримда, озғин, қош-қовоқлари солиқ бу кампир ҳамма ишларда мукаммалликни талаб қиладиган кўринади. Мен эса қизим унинг ҳамма талабларини кўнгилдагидек оқлашига аминман.\nВақт анчага борган. Кетишимиз керак. Мен охирги марта қизимни қучдим. У эса қоронғи уйда ёлғиз қолган боладек менга ёпишди. Кейин отасининг оёғига тиз чўккан кўйи ризолик сўради:\n- Отажон, берган нон-тузингизга рози бўлинг!\nОта юраги парчаланиб, кўзларидан ёш эмас, қон оққандай бўлиб, уялмай ҳўнграб йиғлади. У бир калима айтишга куч тополмай, қизининг бошини силар, пешонасидан ўпарди. Бироз сукутдан сўнг хўрсина-хўрсина деди:\n- Худо бахтингни берсин, ёлғизим! Шаҳзодангга муносиб малика бўл! Унинг ота-онасини бизнинг ўрнимизда кўр. Чунки улар ўғли қатори сени ҳам фарзандим, деб ҳисоблайди. Бошингдан бирор ситам ўтса, сир сақла. Қош-қовоқ қилмай, хушчақчақ юр. Юзингдан табассум аримасин. Янги оилангнинг садоқатли бекаси бўл. Аммо... бизларни ҳам унутма… Хайр... хайр, м-менинг суюкли оқилам!\nҚизим қалби вайрон бўлиб, отасининг оёқларини қучиб йиғлар, кўз ёшлари оққан юзларини унинг оёқларига сурар, этакларини ўпиб тавоф қиларди. Бир маҳал: «Отажон, ташлаб кетманг мени!» деди-ю, ҳушдан кетдими, ерга йиқилди.\n- Қизим, нима бўлди сенга, кўзингни оч! - фар¬ёдим борлиқни тутди.\nКуёв томондан ваҳима билан икки аёл ёрдамга шошилди. Улар қизимни турғазиб, суяб, келин хонасига етаклаб кетишди. Мен орқамга бурилиб, ўпкам тўлиб йиғлаяпман. Юришга мажолим йўқ. Синглим қўлтиғимдан тутиб, уйимгача кузатиб борди. Чарчаб ўзимни диванга отдим, аммо уйқу қайда? Қизимнинг кейинги ҳолати ва илк висол туни кўз ўнгимдан кетмайди. Ҳаяжоним даҳшатли тун қизим ва оиламиз қисматига нимани насиб этади?\nҲозир одатга кўра, янгалардан бири қизимга лозим маслаҳатларни бериб, уни куёв билан танҳо қолдиради. Аммо бегона аёл оначалик тинчлантира оладими? Асло!\nАзобли тун мунча чўзилмаса? Қачон тонг отади-ю, қизимнинг софлиги ҳақидаги хушхабарни эшитиб, тинчлансам...\nЮрагимда вулқон бош кўтариб, вужудимни титроқ қамради. Борди-ю, қизимга бўлган ишончим оқланмай, у тавқи лаънатлар билан уйга кузатилса, бу шармандаликка дош беролмай, ўзимни қудуққа ташлашдан ўзга чорам қолмайди. Қаймоғи олинган сутнинг кимга кераги бор ахир?!\nТонг ҳам бўзаряпти. Юрагим қинидан чиққудай. Тақдирим нима кечади? Ҳаётми ё фожиали ўлим?!...\nВо ажаб! Кутилмаган мўъжиза! Куёв уйи томонда «қасир-қусур» билан портлаган мушакларнинг камалак ранг юлдузлари бутун осмонни тутди. Барабанлар тинимсиз чалиняпти. Тўй давоми эмас, янгилангандай! Ақлдан озгандай, тўзиган сочларим юз-кўзларимга сочилиб, дарвозага отилдим. Болаларнинг отаси севинч ёшларимни кўриб:\n- Ҳа, Люси Хами хоним, шундай бўлишини ўйлабмидинг? - сўради у киноя билан. - Сен портлаган мушаклар «қасир-қусур»ини ва барабанларнинг овозларини эшитмасам керак, деб ўйлагандинг?\n- Жуда қўрққандим.\n- Унинг софлигига қатъий ишончинг бўлмаган бўлса, сен она бўлиб, қизингни яхши билмас экансан, - деди у синовчан кўзларини менга тикиб.\nУнинг киноя ва кесатишларига қарамай, бахтдан сармаст эдим. Майли, нима деса-десин, нима ўйласа-ўйласин, бироқ оналик қалбим тинчиди. Бу оқшом мен ғам-ғуссалардан холи, ҳаловат билан ҳузурланиб ухлайман.\nУйга кирмоқчи бўлганимда, дарвозадан қувонч билан янга хонимлардан бири қўлида патнисда бетель япроқларию ҳозиргина узилган гулдаста билан кириб келди. Қувончим ичимга сиғмай, патнисни қабул қилар эканман, аёл қаршисида беҳад қувончимни сир тутиб, илгари ҳам тўрт-беш қизни соф ва покизалигича узатган онадай ўзимни мағрур, кибр билан тутдим... Аммо беихтиёр чарақлаган кўзларим ва юзимда ёйилган ширин табассумим ҳаддан ортиқ сир тутган қувончимни ошкор айлади. Мен хушхабар учун аёлни севинч ёшларим билан қучиб, уни симзарли рўмол билан сийладим.\nҚизининг софлиги ҳақидаги эзгу гапни эшитган она учун бахтлироқ онлар бормикан ҳаётда?! Ҳа, мен шундай бахтга муносиб она бўлдим!\nКатегория: Hikoyalar | Просмотров: 1511 | Добавил: Admin | Рейтинг: 0.0/0


Энг буюк бахт нима? – oliymahad.uz\n«… Ғазабга дучор бўлганларнинг йўлига эмас, адашганларникига ҳам эмас» (Фотиҳа сураси, 7-оят) сифати билан сифатланмаганимизга шукр қиламиз.\n«Аллоҳ уларнинг қалблари ва қулоқларини муҳрлаб қўйган ва кўзларида парда бор. Ва уларга улкан азоб бордир» (Бақара сураси, 7-оят)деганидек муҳрланмаганига ҳам шукр қиламиз.\n1063500cookie-checkЭнг буюк бахт нима?no\nОлдингиШаръий ҳукмларни олишда оҳод ҳадисларнинг аҳамияти (1-фасл)Кейинги“Ватанпарварлик ўлка тарихини ўрганишдан бошланади” шиори остида 3-курс талабалари билан “Tashkent City”га экскурcия ташкил қилинди


07 декабр 2021, Тошкент вақти: 13:20\nНью-Йоркдаги бино томига ўрнатилган Ленин ҳайкали.\nАҚШ Конгрессининг Намоёндалар палатасига мактаблар ўқув дастурларига коммунизм тарихини киритишни рағбатлантирувчи қонун лойиҳаси тақдим этилди. Республикачилар тайёрлаган лойиҳани матбуот анжуманида Флорида штатидан депутат Мария Салазар тақдим этди. Кубалик эмигрантлар оиласида туғилган Конгресс аъзосига кўра, қонун лойиҳаси устида АҚШ парламенти қуйи палатасининг 60 аъзоси ишлаган.\nСалазарнинг фикрича, 1997 - 2012 йиллар орасида туғилган ёшлар (Z авлоди) коммунизмга хайрихоҳлик билдирадики, шу сабабли мактаблар ўқувчиларга коммунизмнинг даҳшатлари тўғрисида кўпроқ маълумот бериши лозим.\n"Ҳақиқат коммнизмнинг саратон касаллиги эканлигидадир. У берадиган ягона тенглик бир хилда камбағал, бир хилда оч, бир хилда мазлум бўлиш ва бир хилда бадарға қилиниш тенглигидир”, деди Мария Салазар.\nКонгрессмен Дэн Креншоунинг (Техас) сўзларига кўра, коммунизм “тарих чиқиндихонасида қолиши керак”.\nКреншоунинг фикрича, америкалик мактаб ўқувчилари Сталин ГУЛАГида миллионлаб кишилар очликдан ўлганини, Мао Цзе Дун ўтказган маданий инқилоб давомида ўн миллионлаб хитой ўлдирилганини, шу кунда ҳам Хитойдаги уйғур мусулмонлар замонавий қулликда яшаётганини билиши керак.


Шифокорлар майдонда куч синашди - Халқ сўзи\n09:45 23 Апрель 2019 Спорт\nБу йилги турнирда шифокорларнинг 24 жамоаси қатнашди. Улар орасида Тошкент Тиббиёт академияси ва Республика дерматология ва венерология илмий-тадқиқот институти жамоалари ўзларининг пухта тайёрланганликлари билан ажралиб турди. Сурункали ёмғир остида ўтган ҳаяжонли ва курашларга бой финал мусобақаларида Тошкент шифокорлар малакасини ошириш институтининг ТМА-Кардиология” жамоаси 3-ўринга, Тошкент Тиббиёт академияси “Лордес” жамоаси 2-ўринга сазовор деб топилди. “Нажот-Шифо” хусусий клиникаси жамоаси эса турнир ғолиблигини қўлга киритди.\nМусобақа сўнгида ғолибларга қимматбаҳо эсдалик совғалари ва ғолиблик кубоклари, шунингдек, “Энг яхши гол урувчи”, “Жентльмен ўйинчи”, “Энг яхши дарвозабон” , “Энг яхши ҳужумчи” ва “Энг яхши ҳимоячи” каби номинациялар бўйича мукофотлар топширилди.\nАнъанавий “Nobel Cup” турнири республикамизда фаолият кўрсатаётган “Nobel Pharmsanoat” фармацевтика корхонаси ва Ўзбекистон Футбол Ассоциацияси ҳамкорлигида 2007 йилдан буён ўтказиб келинади. Бу йилги турнир “Шифокорлар - соғлом турмуш тарзи учун” ҳамда шиори остида бўлиб ўтди.


2017 йилда уч инсон ДНКсидан яратилган биринчи боланинг дунёга келиши кутилмоқда\n00:07 / 16.12.2016 19611\nБуюк Британиядаги клиникаларга 3 ЭКУ технологиясини қўллашга рухсат берилди. Бунда ота ва она ДНКсидан ташқари яна бир аёлнинг соғлом ДНКси ва митохондрияларидан фойдаланиш таклиф қилинади. Бу ҳақида Daily Sabah нашри хабар берди.\nБритания парламентарийлари февраль ойида уч кишининг ДНКсидан сунъий уруғлантириш жараёнини амалга ошириш таклифини қўллаб-қувватлашганди, бироқ тиббиёт масканлари бу усулни қўллашдан аввал Уруғлантириш ва эмбриология ташкилотининг розилигига эга бўлиши керак.\nМазкур технология митохондриал генларида турли касалликларни келтириб чиқувчи мутациялар бўлган аёлларга соғлом фарзанд кўриш имконини беради.\nУшбу жараёнда ота, она ва соғлом митохондрияли аёлнинг ДНК материали қўлланилади.\nТехнология муаллифларидан бирининг таъкидлашича, бу – муолажадан фойда олиши мумкин бўлган оилалар учун тарихий аҳамиятга эга бўлган қарор. Унинг сўзларига кўра, уч ДНК технологияси экспертлар гуруҳининг тавсиясига мувофиқ, “фавқулодда ҳолатларда” қўлланилади.\nШуни таъкидлаш жоизки, уч инсон ДНКдан “яратилган” биринчи бола 2017 йилнинг охирида дунёга келиши мумкин.\nСтатистикага кўра, ҳар 4.3 минг боладан бири кўзи ожизлик, қандли диабет, юрак ва жигар касалликларига олиб келувчи нуқсонли митохондриялар билан туғилади.\nЛавров «Скрипаллар иши» бўйича Лондоннинг жавоби ҳақида гапирди


Сиз шу ердасиз: Бош саҳифа Қолган рукнлар Аёллар саҳифаси “Қадаримга розиман!..”\nХадича юриб эмас, учиб борар, елкаларида қанот пайдо бўлгандек эди гўё... Ахир, бу хушхабарни ўн йил кутди! Шифохона зиналаридан енгил-енгил тушиб бораркан, янгиликни ҳаммага етказишга ошиқар, барчага бирдек табассум қилар эди. Бу хабарни эшитгач, Хадичанинг ҳаяжони турмуш ўртоғига кўчди. Онасига, яқинларига қўнғироқ қилиб, суюнчилаётган Муроднинг ҳаракатларини аёл севинч кўзёшлари билан кузатарди.\n– Сизларни хафа қилишни истамайман, лекин ҳақиқатни айтмасам ҳам бўлмайди. Боланинг миясида нуқсон бор, ногирон, ақли заиф бўлиб туғилади. Ҳомила уч ойлик бўлган, истасангиз, ҳозироқ аборт қиламиз. Ўйлаб кўрайлик десангиз, бир ҳафта муҳлат...\n– Боламизни ўз қўлимиз билан ўлдирамизми? Йўқ, мен бу гўдакни Аллоҳдан неча йиллар ёлвориб сўрадим. Мана, берди...\n– Аллоҳнинг берганига рози эмасмисиз? – дея қаршилик билдирди кўзларида ёш билан Хадича. – Балки биз учун шу гўдакда яхшилик бордир...\n“Агар болани олдирмасанг, ажралишга мажбурмиз”. Эрининг эрталаб айтган бу сўзларидан кейин Хадича ота уйига кетди. Онаси куёвининг ҳақлигини айтиб, қизини койиди. Фақат нуроний бувижониси унга тасалли берди: “Аллоҳ таоло ҳеч кимга тоқатидан ортиғини юкламайди. Демак, кўтаришга қодирсанки, бу синовни сенга берди. Сабр қил, қизим, сабр...”\n...Эр-хотин уйга бирга қайтишди. Умид ва қўрқувлар ичида олти ой ҳам ўтиб, кутилган муддат етиб келди. Мурод учун тўрт соат тўрт йилдек чўзилди гўё. Ниҳоят туғруқ залидан эшитилган чақалоқ йиғиси йўлакни тутди. Мурод ҳаяжон ичра чўккалаб, қўлларини дуога очди:\n– Хуш келибсан, болам! – деркан, кўнглида иссиқ меҳр туйди...\nБашорат Тўхтасин қизи тайёрлади\n2014 йил 3 июнда эълон қилинган 2009 марта кўрилган


ZiyoNET › сайтлар каталоги › Кўнгилочар ва ҳордиқ\nКўнгилочар ва ҳордиқ\nКўнгилочар ва ҳордиқ: оммабоп / яқинда кўшилган / Tas-IX\nDoka.uz - барча ўзбек кинолари 18+\nБарча ўзбек кинолар базаси. Энг сара, янги, классик, уруш, комедия, севги ва тарихий фильмлар. Ўзбек актёр, актриса, режиссёр, оператор, сценарий муаллифи ва бошқа барча фильм иштирокчилари ҳақида маълумот олишингиз мумкин.\nЎтишлар сони: 91012\nЎтишлар сони: 3703\nОнлайн видео кесиш хизмати 16+\nВидеони кесиш учун кўпгина видео ва таҳрирловчи дастурлар, ҳам пулли, ҳам бепул. Улардан энг оммабоплари VirtualDub ва Sony Vegas, лекин уларда қандай ишлашни тушунишга ҳаракат қиладиганлар жуда ҳам оддий нарса эмаслигини билишади ва ҳатто оддий тартибга солиш операцияларини ҳатто амалга оширишни ўрганиш учун анча вақт сарфлашингиз керак.\nЎтишлар сони: 3655\nПотребители.уз сайти Tas-IX16+\nПотребители.уз сайти - бу konstruktiv muloqot qilish майдони бўлиб, унда турли ҳудудлардаги истеъмолчилар, ишлаб чиқарувчилар ўз ижодий қизиқшлари мухокама қилинади.\nЎтишлар сони: 3610\nБиз мустақил режимида ёки стандалоне режимида ҳам, хоҳ уйда ёки ишда, бирор нарса қилиш истаганлар учун мустақил иш таклиф этамиз. Буларнинг барчаси ҳаётингизни яхшироқ, ишингизни самарали қилишда энг яхши ечимидир.\nЎтишлар сони: 3074\nЁмғир товуши сайти 16+\nТабиатнинг барча гўзаллигини ҳис қилган ҳолда, сокин ёмғир товуши ва оҳанглари остида ҳордиқ чиқаринг.\nЎтишлар сони: 2756\nЎтишлар сони: 2680\nРецептлар ва пазандалик сирлари Tas-IX16+\nZira.uz сайтида сиз дунёнинг энг яхши таърифларини топасиз ва фотосуратлар билан аста-секин пишириш кўрсатмалари сизни бефарқ қолдирмайди.\nЎтишлар сони: 2513


Қирғизистонда милиция ходими биринчилардан кўчада тупурганлик учун жарима тўлайди\n23:39 17 Июн 2019\n13:02 09.01.2019 Ҳавола олиш\nБишкек шаҳрида жамоат жойларида тупурган шахслар 78 доллар атрофида жарима тўлайди.\nТОШКЕНТ, 9 янв – Sputnik. Ҳуқуқ тартибот органлари ГЭС-5 туманидаги кўчада тупурган милиция ходими шахсини аниқлади, деб хабар қилди Sputnik Қирғизистон Чуйск вилояти ИИБ матбуот хизматига таянган ҳолда.\nБундан аввал 8 январь куни тасвирга олинган видео Sputnik Қирғизистонга юборилди. Унда уч нафар милиция ходимини кўриш мумкин. Улардан бири кўчада беш марта тупурган. Шунингдек, ҳуқуқ тартибот орган ходимлари рухсат берилмаган жойда чекишган.\n“Ушбу ҳолат бўйича Чуйск вилояти ИИБ томонидан хизмат текширувини ўтказди. Натижада милиция ходими шахси аниқланди – у пост-патрул хизмати ходими старшина М.М. эканлиги маълум бўлди”, - дейилган хабарда.\nЭслатиб ўтамиз, Қирғизистон пойтахтида 2019 йил 1 январдан бошлаб жамоат жойларида тупурган шахслар жаримага тортилиши ҳақида хабар қилинганди.\n"Қирғизистонда 2019 йил 1 январдан шаҳар ободончилик қоидаларини бузганлик учун катта миқдорда жарима назарда тутилган ҳуқуқбузарликлар тўғрисида янги кодекс амал қилишни бошлайди", - дея хабар қилган Бишкек шаҳар ҳокимлиги матбуот хизмати.\nЯнги ҳужжатга "Тупуриш" банди киритилган. Унга кўра қуйидаги жарима миқдори назарда тутилган: жисмоний шахсларга нисбатан – 5,5 минг қирғиз соми (78 доллар), юридик шахсларга нисбатан – 17 минг қирғиз соми (243 доллар).